ՀԱՎԵԼՎԱԾ

ՀՀ քաղաքաշինության կոմիտեի նախագահի

2025 թվականի \_\_\_\_\_\_\_\_\_\_\_ \_\_\_\_ -ի

N \_\_\_\_-Ն հրամանի

**ՀՀՇՆ «ՏՐԱՆՍՊՈՐՏԱՅԻՆ ՄԻՋՈՑՆԵՐԻ ՍՊԱՍԱՐԿՄԱՆ ԿԱԶՄԱԿԵՐՊՈՒԹՅՈՒՆՆԵՐ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՆԱՐԱՐԱԿԱՆ ՆՈՐՄԵՐ**

1. **ԿԻՐԱՌՄԱՆ ՈԼՈՐՏ**

1․ Սույն շինարարական նորմերը սահմանում են պահանջներ տրանսպորտային միջոցների վերանորոգման և սպասարկման կազմակերպությունների շենքերի և շինությունների տեղաբաշխմանը, ճարտարապետահատակագծային լուծումներին, ինժեներական ապահովվածությանը:

2․ Սույն շինարարական նորմերը տարածվում են բենզինով, դիզելային վառելիքով, սեղմված բնական գազով և հեղուկացված նավթային գազով աշխատող շարժիչներով տրանսպորտային միջոցների վերանորոգման և տեխնիկական սպասարկման համար կազմակերպությունների շենքերի և շինությունների նախագծման և կառուցման, վերակառուցման, ընդլայնման վրա։

3․ Սույն շինարարական նորմերը չեն տարածվում ծանր բեռնատար և քաղաքային էլեկտրական տրանսպորտային միջոցների վերանորոգման և սպասարկման համար շենքերի և շինությունների վրա։

**2․ ՆՈՐՄԱՏԻՎ ՀՂՈՒՄՆԵՐ**

4. Սույն շինարարական նորմերում կատարված են հղումներ հետևյալ նորմատիվատեխնիկական փաստաթղթերին:

|  |  |  |
| --- | --- | --- |
| 1) | ՀՀ քաղաքաշինության կոմիտեի նախագահի 2022 թվականի օգոստոսի 17-ի N18-Ն հրաման | ՀՀՇՆ 20-05-2022 «Շինարարական կոնստրուկցիաների պաշտպանությունը կոռոզիայից» |
| 2) | ՀՀ քաղաքաշինության կոմիտեի նախագահի 2024 թվականի փետրվարի 22-ի N10-Ն հրաման | ՀՀՇՆ 21-01.01-2024 «Շենքերի և շինությունների հակահրդեհային պաշտպանության համակարգեր. Ավտոմատ հրդեհաշիջման և հրդեհային ազդանշանման կայանքներ. Նախագծման նորմեր» |
| 3) | [ՀՀ կառավարությանն առընթեր](https://www.arlis.am/Annexes/4/GT15_2017N56hav..docx" \t ")  [քաղաքաշինության պետական կոմիտեի](https://www.arlis.am/Annexes/4/GT15_2017N56hav..docx" \t ") [նախագահի 2017 թվականի ապրիլի 13-ի](https://www.arlis.am/Annexes/4/GT15_2017N56hav..docx) N56-Ն հրաման | ՀՀՇՆ 22-03-2017 «Արհեստական և բնական լուսավորում» |
| 4) | [ՀՀ քաղաքաշինության նախարարի](https://www.arlis.am/Annexes/4/GT14_2016N120hav.docx" \t ")  [2016 թվականի հունիսի 16-ի](https://www.arlis.am/Annexes/4/GT14_2016N120hav.docx" \t ")  [N 120-Ն հրաման](https://www.arlis.am/Annexes/4/GT14_2016N120hav.docx" \t ") | ՀՀՇՆ 24-01-2016 «Շենքերի ջերմային պաշտպանություն» |
| 5) | [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx" \t ")  [նախագահի 2023 թվականի](https://www.arlis.am/Annexes/8/2025_N13hav.ink2.docx" \t ")  [մայիսի 22-ի N 04-Ն հրաման](https://www.arlis.am/Annexes/8/2025_N13hav.ink2.docx" \t ") | ՀՀՇՆ 30-01-2023 «Քաղաքաշինություն. Քաղաքային և գյուղական բնակավայրերի հատակագծում և կառուցապատում» |
| 6) | ՀՀ քաղաքաշինության նախարարի  2014 թվականի մարտի 17-ի  N 80-Ն հրաման | ՀՀՇՆ 40–01.01–2014 «Շենքերի ներքին ջրամատակարարում և ջրահեռացում» |
| 7) | [ՀՀ քաղաքաշինության կոմիտեի նախագահի 2022 թվականի հուլիսի 8-ի N 16-Ն հրաման](https://www.arlis.am/Annexes/5/2020_N103hav.docx) | ՀՀՇՆ 40-01.03-2022 «Կոյուղի. Արտաքին ցանցեր և կառուցվածքներ» |
| 8) | [ՀՀ քաղաքաշինության նախարարի](https://www.arlis.am/Annexes/4/GT14_2016N120hav.docx)  [2004 թվականի օգոստոսի 4-ի](https://www.arlis.am/Annexes/4/GT14_2016N120hav.docx)  [N 83-Ն հրաման](https://www.arlis.am/Annexes/4/GT14_2016N120hav.docx) | ՀՀՇՆ IV-12․02․01-2004 «Ջեռուցում, օդափոխում և օդի լավորակում» |
| 9) | [ՀՀ քաղաքաշինության կոմիտեի նախագահի 22025 թվականի ապրիլի 14-ի N10-Ն հրաման](https://www.arlis.am/Annexes/5/2020_N103hav.docx) | ՀՀՇՆ 43-01-2025 «Բնակելի և հասարակական շենքերի էլեկտրասարքավորանք. Նախագծման նորմեր» |
| 10) | ՀՀ քաղաքաշինության նախարարի  2014 թվականի մարտի 17-ի  N 78-Ն հրաման | ՀՀՇՆ 21-01-2014 «Շենքերի և շինությունների հրդեհային անվտանգություն» |
| 11) | [**ՀՀ քաղաքաշինության կոմիտեի**](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1) [**նախագահի  2024 թվականի**](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1) [հունվարի 15-ի N 03-Ն հրաման](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1) | ՀՀՇՆ 22-01-2024 «Շինարարական կլիմայաբանություն |
| 12) | ՀՀ առողջապահության նախարարի 2005 թվականի սեպտեմբերի 16-ի N 842-Ն | ՍՆ N 2.2.4-001-05 «Արտադրական սենքերի միկրոկլիմայի» սանիտարական նորմերը հաստատելու մասին» |
| 13) | ԳՕՍՏ 12.1.005-88 | Աշխատանքի անվտանգության ստանդարտների համակարգ. Աշխատանքային գոտու օդի նկատմամբ ընդհանուր սանիտարահիգիենիկ պահանջներ |

**3․ ՀԱՍԿԱՑՈՒԹՅՈՒՆՆԵՐ**

5. Սույն շինարարական նորմերում օգտագործվում են հետևյալ հասկացությունները.

1) **ավտոլիցքավորման կայան**՝ շինությունների տեխնոլոգիական համալիր հագեցած սարքավորումներով, որոնք ապահովում են նավթամթերքների և գազամթերքների պահեստավորում և մանրածախ վաճառք,

2) **ավտոտրանսպորտային կազմակերպություն**՝ ավտոտրանսպորտային ենթակառուցվածքի մի մաս, որը ներառում է շինությունների համալիր, որը նախատեսված է ավտոմեքենաների տեխնիկական սպասարկման, վերանորոգման և պահման համար, այդ թվում՝ ուղևորատար ավտոբուսների,

3) **արտաճանապարհային ծանր բեռնատար մեքենաներ**՝ մեխանիկական տրանսպորտային միջոցներ, որոնք նախագծված և նպատակային առումով հատուկ նախատեսված են մեծ չափերի և/կամ ծանր բեռների տեղափոխման համար, հիմնականում ընդանուր օգտագործման ճանապարհներից դուրս, որոնց եզրաչափքերից մեկը գերազանցում է հանրային ճանապարհներով երթևեկելու համար օրենքով սահմանված թույլատրելի չափանիշները, իսկ մեկ առանցքի վրա ընկնող ընդհանուր զանգվածը գերազանցում է 10տ,

4) **վերականգնողական վերանորոգում՝** տրանսպորտային միջոցների և դրանց բաղադրիչների ֆունկցիոնալ ամբողջականությունը վերականգնելու համար կատարված վերանորոգում, որոնք չեն ենթարկվել կապիտալ վերանորոգման (ԿՎ) ֆիզիկական մաշվածության կամ վթարի պատճառով,

5) **երթակարգավարական կենտրոն (կետ)՝** շենք (սենք)՝ անհրաժեշտ սարքավորումներով երթակարգավարի աշխատատեղերի տեղաբաշխման համար,

6) **տրանսպորտային միջոցների սպասարկման կենտրոն**՝ տրանսպորտային միջոցների անշարժ գույքի շենք կամ շինությունների համալիր, որը նախատեսված է տեխնիկական սպասարկման և վերանորոգման համար,

7) **տրանսպորտային միջոց**՝ կառուցվածք, որը նախատեսված է ճանապարհներով մարդկանց, ապրանքներ կամ սարքավորումներ տեղափոխելու համար։

**4․** **ԸՆԴՈՒՆԵԼԻ ԼՈՒԾՈՒՄՆԵՐ**

**4․1 Ընդհանուր դրույթներ**

6․ Շինության կազմը և մակերեսը որոշվում են կազմակերությունների կողմից մատուցվող ծառայությունների տեսակներով:

7․ Ավտոտրանսպորտային միջոցների վերանորոգման և տեխնիկական սպասարկման կազմակերությունների մակերեսներն, ըստ իրենց գործառնական նշանակության բաժանվում են․

1) արտադրական (պահակային աշխատանքների գոտի, արտադրական տարածքներ),

2) պահեստային,

3) տեխնիկական (տրանսֆորմատորային, ջերմային հանգույցներ, ջրաչափային հանգույցներ, կոմպրեսորային /ճնշակային/, կաթսայատուն),

4) վարչական և կենցաղային (գրասենյակային տարածքներ, զուգարաններ, ցնցուղարաններ և այլն),

5) հաճախորդների սպասարկում (այցելասրահ, բար, ճաշարան, պահեստամասերի և ավտոպարագաների վաճառքի սենքեր),

6) ավտոմեքենաների վաճառասրահ (վաճառվող ավտոմեքենաների սրահ-ցուցահանդես, պահպանման գոտիներ)։

8․ Ավտոմոբիլային տրանսպորտի կազմակերպությունների տարածքի կառուցապատման նվազագույն խտությունը պետք է ընդունվի [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx) [նախագահի 2023 թվականի](https://www.arlis.am/Annexes/8/2025_N13hav.ink2.docx) [մայիսի 22-ի N04-Ն հրաման](https://www.arlis.am/Annexes/8/2025_N13hav.ink2.docx)ով հաստատված շինարարական նորմերի պահանջներին համապատասխան:

9․ Բազմաբնակարան շենքերում, որտեղ նախատեսված է տրանսպորտային միջոցների պահպանում, ավտոմեքենաների տեխնիկական զննման և վերանորոգման տարածքները պետք է տեղադրել միայն առաջին և վերջին հարկերում' բացառելով տրանսպորտային միջոցների տարանցիկ երթևեկությունը։

10․ Վեց և ավելի հարկ ունեցող շենքերում պետք է տրամադրել վերելակներ:

11․ Բազմահարկ շենքերում, երկրորդ և ավելի բարձր հարկերից տրանսպորտային միջոցների մուտքի և ելքի համար, բացի առաջին հարկից ելքի համար նախատեսված արտաքին դարպասների քանակից, պետք է նախատեսվի մեկ արտաքին դարպաս թեքահարթակների յուրաքանչյուր երթևեկության գոտու համար և մեկ դարպաս յուրաքանչյուր երկու ստացիոնար կամ շարժական վերելակների համար։

12․ Մեկուսացված թեքահարթակները պետք է ունենան անմիջական ելք դեպի դուրս:

13․ Տրանսպորտային միջոցների սպասարկման (զննում, վերանորոգում, առանձին մասերի և հանգույցների փոխարինում, ներկում, լվացում, անվադողերի տեղադրում և այլն) համար կարող են օգտագործվել առանձին սենքեր (աշխատանքների նեղ շրջանակի համար), այլ գործառնական հրդեհային վտանգավորության շենքին ներկառուցված կամ կցակառուցված սենքերի խումբ, առանձին շենքեր կամ շենքերի խումբ:

14․ Ավտոմեքենաների սպասարկումը ներառում է տեխնոլոգիական գործողությունների ամբողջություն/համալիր, որը նախատեսված է տարբեր տեսակի վառելիքով աշխատող տրանսպորտային միջոցների (ավտոմեքենաներ, բեռնատարներ, մարդատար տրանսպորտային միջոցներ և այլն) համար:

15․ Միջին և խոշոր կազմակերպություններ նախագծելիս հնարավոր է տեղադրել վաճառասրահներ/խանութներ, որտեղ վաճառվում են ուղևորատար ավտոմեքենաներ, պահեստամասեր և դրանց հետ կապված ապրանքներ:

16․Վաճառասրահի ընդհանուր մակերեսը պետք է նախագծվել 1000մ2 ոչ պակաս: Վաճառասրահը պետք է բաղկացած լինի հետևյալ տարածքներից/սենքերից․

1) ցուցասրահից՝ 250մ2-ից ոչ պակաս,

2) վաճառված մեքենաների նախապատրաստման, ստուգման և առաքման սրահից՝ 250 մ2 ոչ պակաս,

3) պահեստամասերի և համանման ապրանքների պահեստ՝ 300 մ2 ոչ պակաս,

4) տնօրենի և փոխտնօրենի աշխատասենյակներ, փաստաթղթերի ձևակերպման, ավտոմեքենաների ապահովագրության համար նախատեսված սենքեր, վարորդ-տեղափոխաղների սենյակներ, սպասարկման և գնումների ձևակերպման սենյակներ՝ 100 մ2 ոչ պակաս։

17. Չմեկուսացված թեքահարթակների տեղադրումը թույլատրվում է I և II հրակայունության աստիճանի գոյություն ունեցող շենքերում կազմակերպությունների վերակառուցման և տեխնիկական վերազինման դեպքերում, երբ համապատասխան արգելապատնեշներ են տեղադրվում հրդեհային հատվածամասի մակերեսի սահմաններում, որը չի գերազանցում 10400մ2։

18․Համալիրում բենզալցակայան և ավտոլիցքավորման կայան և առանձին ավտոլվացման կետ տեղադրելիս անհրաժեշտ է հաշվի առնել տրանսպորտային ընդհանուր սխեմայում անկախ երթևեկության հոսքերը այդ շինություններին և կուտակման հարթակներին։

19․ Երթևեկության հոսքերը պետք է նախագծվեն այնպես, որ դրանք չհատեն հիմնական երթևեկության ուղիները և սպասարկման օբյեկտներ տանող տրանսպորտային միջոցների ելքերը։

20․ Տրանսպորտային միջոցների վերանորոգման և տեխնիկական սպասարկման կազմակերպությունների տարածքը պետք է մեկուսացված լինի քաղաքային երթևեկությունից և հետիոտներից:

21․ Տարածքից դուրս տեղաբաշխվում են հաճախորդների և անձնակազմի մեքենաների համար բաց կայանատեղեր:

22․ Տրանսպորտային միջոցների վերանորոգման և տեխնիկական սպասարկման կազմակերպությունների նախագծման, կառուցման, շահագործման ընթացքում անվտանգության նկատառումներից ելնելով անհրաժեշտ է ապահովել կոշտ կենցաղային թափոնների (ԿԿԹ) հավաքումը բեռնարկղերի (կոնտեյներների) օգտագործմամբ, որոնք տեղադրված են բետոնապատ կամ ասֆալտապատ հարթակի վրա, պարսպապատված երեք կողմից 1,5 մ-ից ոչ ավելի բարձրությամբ։

23․ Տրանսպորտային միջոցների վերանորոգման և տեխնիկական սպասարկման կազմակերպությունների նախագծերում անհրաժեշտ է հաշվի առնել բեռնարկղերի (կոնտեյներների) տեղաբաշխումը, հեռավորությունը պետք է լինի 25մ-ից ոչ պակաս և 100մ-ից ոչ ավելի տրանսպորտային միջոցների վարչական, արտադրական և օժանդակ տարածքներից։

24․ Տրանսպորտային միջոցների վերանորոգման և տեխնիկական սպասարկման կազմակերպությունների սենքերի բնական լուսավորումն ու ինսոլյացիան պետք է նախագծվեն համապատասխան [ՀՀ կառավարությանն առընթեր](https://www.arlis.am/Annexes/4/GT15_2017N56hav..docx) [քաղաքաշինության պետական կոմիտեի](https://www.arlis.am/Annexes/4/GT15_2017N56hav..docx) [նախագահի 2017 թվականի ապրիլի 13-ի](https://www.arlis.am/Annexes/4/GT15_2017N56hav..docx) N56-Ն հրամանով սահմանված պահանջներին։

25․ Տարբեր բնական լուսավորության պայմաններով և տարբեր աշխատանքային ռեժիմներով գոտիներ ունեցող սենքերում պետք է այդ գոտիների համար նախատեսել լուսավորության առանձին կառավարում։

26․Միայն երկրորդ լույսի լուսավորությամբ կարող է նախատեսվել սենքերում, որոնք թույլատրվում են նախագծել առանց բնական լուսավորության տրանսպորտային միջոցների վերանորոգման և տեխնիկական սպասարկման կազմակերպություններում։

**4․2 Հրդեհային անվտանգություն**

**27․**Վերանորոգման և տեխնիկական սպասարկման կազմակերպություններ նախագծելիս բոլոր սենքերը, անկախ մակերեսից, պետք է պաշտպանված լինեն համապատասխան ավտոմատ հրդեհային ազդանշանային համակարգերով, բացառությամբ․

1) խոնավ գործընթացներով (ցնցուղարաններ, սանհանգույցներ, սառնարանային խցիկներ, լվացման սենքեր և այլն),

2) օդափոխման խցիկներ (ներհոս և արտահոս խցիկներ, որոնք չեն սպասարկում Ա կամ B կարգերի արտադրական օբյեկտներ), ջրամատակարարման պոմպակայաններ, ջրաջեռուցիչներ և շենքերի ինժեներական սարքավորումների այլ սենքներ, որոնցում չկան դյուրավառ նյութեր,

3) Բ և Դ կարգեր ըստ հրդեհային վտանգավորության,

4) սանդղավանդակների,

5) 3 կամ ավելի տրանսպորտային միջոցներ պահման դեպքում շենքերը պետք է պաշտպանված լինեն ավտոմատ հրդեհաշիջման համակարգերով։

28. Հրդեհային ազդանշանային համակարգը ագրեգատային հատվածում պետք է իրականացվի հեռախոսային կապի և էլեկտրական հրդեհային ազդանշանի միջոցով:

29. Ավտոմատ հրդեհաշիջման համակարգերը պետք է տեղադրվեն տրանսպորտային միջոցների տեխնիկական սպասարկման և վերանորոգման, ախտորոշման և տրանսպորտային միջոցների զննման սենքերում, որոնք տեղաբաշխված են՝

1) I և II հրակայունության աստիճանի միահարկ շենքերում սենքերի 7000մ2 և ավելի ընդհանուր մակերեսով,

2) նույնը՝ 3600մ2 ոչ պակաս II և III կարգի ավտոբուսների պահման համար սենքերի, ինչպես նաև խառը պահման 50%-ից ավելի ավտոբուսների դեպքում,

3) III հրակայունության աստիճանի շենքերում սենքերի 3600մ2 և ավելի ընդհանուր մակերեսով,

4) III և IV հրակայունության աստիճանի շենքերում սենքերի 2000մ2 և ավելի ընդհանուր մակերեսով,

5) վառենյութեր և քսանյութեր տեղափոխող տրանսպորտային միջոցների համար շենքերում՝ անկախ մակերեսից,

6) երկու և ավելի հարկերով շենքերում, անկախ մակերեսից:

30. Չափսերից կախված՝ տրանսպորտային միջոցները բաժանվում են կարգերի՝ համաձայն աղյուսակ 1-ի:

Աղյուսակ 1

|  |  |  |  |
| --- | --- | --- | --- |
| N | Տրանսպորտային միջոցների կարգը | Տրանսպորտային միջոցների չափսերը,մ | |
| Երկարություն | Լայնություն |
| 1 | I | Մինչև 6 ներառյալ | Մինչև 2,1 ներառյալ |
| 2 | II | 6-ից մինչև 8-ը ներառյալ | 2,1-ից մինչև 2,5-ը ներառյալ |
| 3 | III | 8-ից մինչև 12 ներառյալ | 2,5-ից մինչև 2,8 ներառյալ |
| 4 | IV | 12-ից ավելի | 2,8-ից ավելի |
| 5 | Երկարության և լայնության միջև հարաբերակցություններով տրանսպորտային միջոցների կարգերը, որոնք տարբերվում են աղյուսակ 1-ում համապատասխան կարգերի համար տրված հարաբերակցություններից, պետք է որոշվի ամենամեծ (ըստ հերթականության) կարգին վերաբերող չափսերից մեկով։ | | |

31. I, II և III կարգերի տրանսպորտային միջոցներ սպասարկող կազմակերպությունների տեխնիկական սպասարկման համալիրի, ներկման, թափքի արհեստանոցի, անվադողերի տեղադրման և դրանց հետ կապված աշխատանքների սենքերը թույլատրվում է տեղակայել I-III հրակայունության աստիճանի շենքերում՝ դրանք բաժանելով 2-րդ տեսակի հակահրդեհային պատերով և 3-րդ տեսակի հակահրդեհային ծածկերով, իսկ IV հրակայունության աստիճանի շենքերում՝ 2-րդ տեսակի միջնորմերով և 3-րդ տեսակի հակահրդեհային ծածկերով։

32. Թույլատրվում է չնախատեսել ավտոմատ հրդեհաշիջում քաղաքացիներին պատկանող մարդատար ավտոմեքենաների երկհարկանի ավտոտնակ-կայանատեղիների համար շենքերի նկուղային և որմնախարսխային հարկերում, ինչպես նաև կամուրջների տակ՝ անկախ մակերեսից:

33. Ավտոմատ հրդեհաշիջմամբ պետք է ապահովված լինեն նաև 750մ2 և ավելի մակերեսով ավտոմեքենաների անվադողերի պահման համար սենքերը, 500մ2 և ավելի մակերեսով քսանյութերի պահեստավորման սենքերը, ինչպես նաև 200մ2-ից և ավելի մակերեսով նկուղային և որմնախարսխային հարկերում քսանյութերի պահեստավորման սենքերը: Սենքի մակերեսը պետք է որոշվի 1-ին տեսակի հակահրդեհային միջնորմերի միջև:

34. Ավտոմատ հրդեհաշիջման միջոցների (ջուր, փրփուր, գազ, փոշի և այլն) ընտրությունը որոշվում է արտադրության տեխնոլոգիայի պահանջներով:

35. Ավտոմատ հրդեհային ազդասարքերը պետք է տեղադրվեն արտադրական և պահեստային սենքերում, որոնք ենթակա չեն սարքավորման ավտոմատ հրդեհաշիջման սարքերով, բացառությամբ Գ և Դ կարգերի արտադրական սենքերի:

36. Վերանորոգման և տեխնիկական սպասարկման օբյեկտների նախագծման ժամանակ պետք է օգտագործվեն REI(ՌԵԻ) 45-120 հրակայունության աստիճան ունեցող չայրելի պատեր, միջնորմեր և ծածկեր:

37. Այն սենքերում, որտեղ օգտագործվում կամ պահվում են դյուրավառ և այրվող հեղուկներ, հատակները պետք է պատրաստված լինեն չայրվող կամ Ա1(Գ1) թույլ այրելի խմբի նյութերից, որոնք կայուն են նավթամթերքների նկատմամբ:

38. Հակահրդեհային պատնեշներում, որոնք առանձնացնում են Ա և Բ կարգերի սենքերն ըստ պայթունահրդեհավտանգավորության այլ կարգերի սենքերից, միջանցքներից, աստիճանավանդակներից և վերելակների նախասրահներից պետք է նախատեսվեն օդի մշտական ճնշմամբ նախամուտք-անցախցեր:

39. Հակահրդեհային ընդմիջումները շենքերից և ծածկարաններից մինչև արտադրական նշանակության այլ շենքեր և շինություններ հրդեհային անջրապետերը (խզվածքները) պետք է լինեն 20մ-ից ոչ պակաս, մինչև վարչական նշանակության՝ 25մ-ից ոչ պակաս, բնակելի և հասարակական՝ 100մ-ից ոչ պակաս։

40. կազմակերպություններում Եռակցման և կտրման աշխատանքների անցկացման վայրը, որի կոնստրուկցիաներում օգտագործվում են այրվող նյութեր, ցանկապատվում է չայրելի նյութերից համատարած միջնորմերով:

41. Միջնորմի բարձրությունը պետք է լինի 1,8մ-ից ոչ պակաս, իսկ հատակի և միջնորմի միջև եղած բացակը՝ 0,05մ-ից ոչ ավելի:

42. Ավտոկայանատեղի շենքերի հրակայունության աստիճանը, հրդեհային հատվածամասի սահմանում հարկի մակերեսը և շենքերի թույլատրելի հարկերի քանակը պետք է ընդունել ըստ աղյուսակ 2-ի:

|  |  |  |  |  |
| --- | --- | --- | --- | --- |
| N | Շենքի հրակայունության աստիճանը | Շենքի թույլատրելի հարկերի քանակը | Հրդեհային հատվածամասի սահմաններում շենքի հարկի մակերեսը, մ2 ոչ ավելի | |
| միահարկ | բազմահարկ |
| 1 | I և II | 9 | 10400 | 5200 |
| 2 | III | 1 | 3600-7800 | - |
| 3 | IV | 1 | 2600 | - |
| 4 | V | 1 | 1200 | - |
| 5 | Կիսաթեքահարթակներով բազմահարկ շենքերի համար հարկերի ընդհանուր թիվը հաշվարկվում է կիսահարկերի քանակը բաժանած երկուսի, հարկերի մակերեսը որոշվում է երկու հարակից կիսահարկերի գումարով։ | | | |

43. Հրդեհաշիջման համակարգերը կարող են ներառել ցողացիրներ (спринклеры) և այլ տեսակի առաջնային կայանքներ, որոնք նախատեսված են ավտոմատ գործարկման և հրդեհի ճնշման համար:

44. Շենքի տարբեր գործառնական հրդեհային վտանգավորություն ունեցող մասերը, որոնք բաժանված են 1-ին տեսակի հակահրդեհային պատերով և ծածկերով (հրդեհային հատվածամասեր), պետք է ապահովված լինեն ինքնուրույն տարահանման ելքերով։

45. Տարահանման ելքերի քանակը և դրանց լայնությունը պետք է որոշվեն հաշվարկով, կախված դրանց միջով տարահանվող մարդկանց առավելագույն քանակից և մարդկանց հնարավոր գտնվելու առավել հեռավոր տեղից (աշխատատեղից) մինչև մոտակա տարահանման ելք եղած սահմանա յին թույլատրելի հեռավորությունից համաձայն ՀՀ քաղաքաշինության նախարարի 2014 թվականի մարտի 17-ի N 78-Ն հրամանով սահմանված պահանջների:

46. I, II, III հրակայունության աստիճանի միահարկ շենքերում անտրեսոլների (վերին կիսահարկ) և ներկառուցվածքների վրա տեղադրված օդափոխման խցիկների սենքերից տարահանման ելքերը, դրանցում յուղի և այլ այրվող ֆիլտրերի բացակայության դեպքում, կարող են նախատեսվել ներքին բաց պողպատե թեք աստիճանների վրա, որոնք տեղակայված են պահեստային սենքերում, տրանսպորտային միջոցների տեխնիկական սպասարկման և տեխնիկական կարգավորման կետերում, Վ, Գ և Դ հրդեհային վտանգավորության կարգերի սենքերում:

47. Բազմահարկ շենքերում տեղակայված նման օդափոխման խցիկների սենքերից տարհանման ելքերը կարող են նախատեսվել վերը նշված սենքերի միջոցով։

48. Տարհանման ելքերի ընդհանուր լայնության հաշվարկը հանդերձարաններից, որոնք տեղակայված են նախասրահից առանձին նկուղում կամ նկուղային կամ որմնախարսխային հարկերում, պետք է իրականացվի արգելապատնեշի առջև գտնվող մարդկանց թվի հիման վրա, որը հավասար է հանդերձարանում տեղերի թվի 30%-ին:

49. Շենքի ազդարարման և ավտոմատ հրդեհային պաշտպանության համակարգերը, որոնք կատարում են հրդեհի հայտնաբերման և մարդկանց անվտանգությունն ապահովելու համար կառավարման ազդանշանների ձևավորման առաջադրանք, պետք է միավորված լինեն։

50. Տրանսպորտային կազմակերպությունների և ավտոկայանատեղերի սենքերից մարդկանց տարհանումը պետք է նախատեսել ցանկապատի երկփեղկ և տարասահ դարպասներով (առանց շեմքերի կամ 0,1 մ-ից ոչ ավելի բարձրությամբ շեմքերով), որոնք բացվում են ելքի ուղղությամբ:

51. Արտաքին սանդուղքները (կամ դրանց մասերը) և շենքերի մուտքերի մոտ մայթեզրից 0,45մ-ից ավելի բարձրություն ունեցող հարթակները, կախված նպատակից և տեղական պայմաններից, պետք է ունենան ցանկապատեր:

52. Մեկ սանդղաբազկում կամ մակարդակների տարբերության վրա վերելքների քանակը պետք է լինի 3-ից ոչ պակաս և 16-ից ոչ ավելի:

53. Միաբազուկ սանդուղքներում, ինչպես նաև առաջին հարկի սահմաններում մեկ սանդուղքաբաժնում երկբազուկ և եռաբազուկ սանդուղքները պետք է ունենան 18-ից ոչ ավելի վերելք։

54. Չի թույլատրվում ընդհանուր միջանցքներում նախատեսել ներկառուցված պահարաններ, բացառությամբ կապի և հրշեջ ծարակների պահարանների։

55. Տարհանման ուղիների վրա տեղադրված ջեռուցման սարքերը և այլ սարքավորումները չպետք է դուրս գան պատերի հարթությունից հատակի մակարդակից մինչև 2 մ բարձրության վրա։

56. Տրանսպորտային միջոցների վերանորոգման և տեխնիկական սպասարկման համար կազմակերպություններ նախագծելիս պետք է պահպանվեն ՀՀ քաղաքաշինության նախարարի 2014 թվականի մարտի 17-ի N 78-Ն և ՀՀ քաղաքաշինության կոմիտեի նախագահի 2024 թվականի փետրվարի 22-ի N10-Ն հրամաններով սահմանված պահանջները:

**4.3 Քաղաքաշինական լուծումներ**

57. Տարածքների պլանավորումը և տարածական պլանավորման լուծումները պետք է համապատասխանեն [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx) [նախագահի 2023 թվականի](https://www.arlis.am/Annexes/8/2025_N13hav.ink2.docx) [մայիսի 22-ի N04-Ն հրաման](https://www.arlis.am/Annexes/8/2025_N13hav.ink2.docx)ով հաստատված և սույն շինարարական նորմերի պահանջներին:

58. Տրանսպորտային միջոցների վերանորոգման և տեխնիկական սպասարկման կազմակերպություններ նախագծելիս անհրաժեշտ է հաշվի առնել տարաբնակեցման և հանգստի գոտիների հողմահակառակ կողմում գտնվող տարածքը:

59. Տրանսպորտային միջոցների վերանորոգման և տեխնիկական սպասարկման կազմակերպությունների տարածքը պետք է ունենա ցանկապատ:

60. Կազմակերպության տարածքի գլխավոր մուտքի դարպասները պետք է տեղադրվեն «կարմիր գծից» հետնահանջով՝ տրանսպորտային միջոցի ամենաերկար մոդելից ոչ պակաս հեռավորության վրա։

61. Կազմակերպության տարածքի կառուցապատման մակերեսը պետք է կազմի կայանի ընդհանուր մակերեսի 50%-ը:

62. Տեխնիկական սպասարկման կայանի երթևեկելի մասի բարեկարգումը և կանաչապատումը պետք է զբաղեցնեն ընդհանուր մակերեսի 15%-ը և կենտրոնացված լինեն տարածքի պարագծի երկայնքով։

63. Փողոցի երթևեկելի մասի երկայնքով կանաչապատումը պետք է լինի 4,5մ-ից ոչ պակաս լայնությամբ։

64. Հատակագծման ժամանակ անհրաժեշտ է հաշվի առնել ճանապարհային ցանցին տեղակապումը, տրանսպորտային միջոցների վերանորոգման և տեխնիկական սպասարկման հիմնական շենքի և այլ շինությունների (լցակայաններ, պահեստային սենքեր) տեղակայման տեխնոլոգիական հաջորդականությունը, ներքին տրանսպորտային ուղիների, կայանատեղիի, կանաչ տարածքների անհրաժեշտությունը, ինչպես նաև կազմակերպության հետագա զարգացման հնարավորությունը:

65. Սպասարկման կայանի համար անհրաժեշտ մակերեսը որոշվում է՝ հաշվի առնելով բոլոր շինությունների մակերեսները, ներքին տրանսպորտային ուղիները և կայանատեղիները։

66. 25 աշխատանքային կետ ունեցող տրանսպորտային միջոցների տեխնիկական սպասարկման և վերանորոգման կազմակերպության համար հողամասի չափսը պետք է լինի 2 հա-ից ոչ պակաս:

67. Բնակելի շենքերից հեռավորությունը պետք է լինի 25մ-ից ոչ պակաս:

68. Անհրաժեշտ է հաշվի առնել քաղաքաշինական իրավիճակը՝ տարածքի փոխդասավորության, մուտքերի և ելքերի կազմակերպման բնույթի վրա ազդեցությունն ապահովելու նպատակով։

69. Տարածքի հիմնական մուտքի դարպասից առաջ պետք է նախատեսվի կուտակային հարթակ՝ առավելագույն ժամաքանակի առնվազն 10% տարողությամբ ձեռնարկություն ժամանող տրանսպորտային միջոցների քանակի:

70. 10 կամ ավելի տեխնիկական սպասարկման և ընթացիկ վերանորոգման կետ կամ 50 կամ ավելի տրանսպորտային միջոցների պահման տարածքներ ունեցող կազմակերպության տարածքում տրանսպորտային միջոցների երթևեկությունը պետք է նախատեսվի մեկ ուղղությամբ՝ առանց հանդիպակաց կամ հատվող հոսքերի։

71. Կազմակերպության տարածքում, անկախ դրա հզորությունից, թույլատրվում է հանդիպակաց և հատվող տրանսպորտային միջոցների հոսքեր՝ ժամում 5-ից ոչ ավելի տրանսպորտային միջոցի ինտենսիվությամբ։

72. Տրանսպորտային միջոցների սպասարկման կազմակերպություններն, որտեղ նախատեսվում է տրանսպորտային միջոցների պահում հարթակներում (բաց կամ ծածկարանով), պետք է ունենան 1,6մ-ից ոչ պակաս բարձրությամբ ցանկապատ, իսկ տեխնիկական սպասարկման կայանի համար, որտեղ նախատեսվում է 10-ից ավելի տրանսպորտային միջոցների սպասարկման կետ, պետք է ունենան առնվազն երկու մուտք (ելք):

73. Տեխնիկական սպասարկման կայանի շենքը պետք է տեղակայված լինի մայրուղուց որոշակի հեռավորության վրա (հնարավոր է այն տեղադրել տարածքի կենտրոնում)՝ ավելի լավ տեսանելիություն և մանևրելու համար անցում ապահովելու նպատակով։

74. Տրանսպորտային միջոցների տեխնիկական սպասարկման և վերանորոգման համար կազմակերպությունների տարածքում ավտոլիցքավորման կայանների նախագծումը պետք է իրականացվի [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx) [նախագահի 2023 թվականի](https://www.arlis.am/Annexes/8/2025_N13hav.ink2.docx) [մայիսի 22-ի N04-Ն հրաման](https://www.arlis.am/Annexes/8/2025_N13hav.ink2.docx)ով հաստատված շինարարական նորմերի պահանջներին համապատասխան:

75. Վերանորոգման և տեխնիկական սպասարկման կազմակերպությունների նախագծման ժամանակ ավտոլիցքավորման կայաններում պետք է տարանջատել.

1) լիցքավորման գոտին,

2) սպասարկման գոտին,

3) վառելիքի պահեստարանները,

4) մաքրման կայանները:

76. Ատոլիցքավորման կայանը պետք է լինի III հրակայունության աստիճանից ոչ ցածր։

77. Հեռավորությունը ատոլիցքավորման կայանից մինչև վառելիքի պահեստարաններ պետք է լինի 5մ-ից ոչ պակաս:

78. Ավտոլիցքավորման կայան թույլատրվում է չնախատեսելպ պայմանով, եթե վառելիքի լիցքավորման կետի կառավարման վահանակները տեղադրված լինեն կազմակերպության Վ, Գ կամ Դ կարգի արտադրական շենքի կամ շինության առանձին սենքում՝ հաշվի առնելով լիցքավորվող տրանսպորտային միջոցների տեսողական հսկողության ապահովումը:

79. Հեռավորությունը բաշխման սյունակից մինչև ավտոլիցքավորման կայանի այլ շինություններ պետք է լինի ոչ պակաս.

1) մինչև ավտոլիցքավորման կայանը, մինչև կառավարման վահանակի սենքը' 4 մ,

2) մինչև երթանց, մինչև բաշխման սյունակների համար կղզյակների եզրը՝ 0,8մ,

3) մինչև ստորգետնյա պահեստարաններ՝ 4մ,

4) մինչև բաշխման սյունակ՝ չի նորմավորվում:

80. Բաշխիչ սյունակների համար կղզյակների միջև հեռավորությունները պետք է ընդունել.

1) լիցքավորվող տրանսպորտային միջոցների միաշարք դասավորության դեպքում՝ 1 մ-ով ավելի տրանսպորտային միջոցի լայնությունից, բայց 3 մ-ից ոչ պակաս,

2) լիցքավորվող տրանսպորտային միջոցների երկշարք դասավորության դեպքում՝ 1,5 մ-ով ավելի տրանսպորտային միջոցի լայնության կրկնապատիկից, բայց 6 մ-ից ոչ պակաս:

81. Ավտոմեքենաների բաքերից վառելիքը դատարկելու համար նախատեսված ստորգետնյա պահեստարանների մատույցը թույլատրվում է համատեղել լիցքավորվող տրանսպորտային միջոցների համար հիմնական մուտքի ճանապարհի հետ։

82. Բաշխիչ սյունակների համար նախատեսված կղզյակը և պահեստարանի բկանցքի մոտ գտնվող հարթակը պետք է ունենան հարակից ճանապարհից 0,15մ–0,2մ բարձրացում։

83. Հեռավորությունն ավտոլիցքավորման կայանի շինություններից մինչև տրանսպորտային միջոցների սպասարկման կազմակերպության շենքերը պետք է ընդունել ըստ աղյուսակ 3-ի։

Աղյուսակ 3

|  |  |  |  |  |
| --- | --- | --- | --- | --- |
| N | Շենքերի և շինությունների անվանումը | Հեռավորությունը մինչև ավտոլիցքավորման կայանի շինություններ, մ, ոչ պակաս | | Հարթակ ավտոլիցքավորողի համար |
| Վառելիքի պահման ստորգետնյա պահեստարաններ | Բաշխման սյունակներ |  |
| 1 | 2 | 3 | 4 | 5 |
| 1 | Արտադրական շենքեր և շինություններ |  |  |  |
| 1) | I, II, III (պատող կոնստրուկցիաների և ծածկերի հրդեհի տարածման զրոյական սահմանաչափով) հրակայունության աստիճանի | 6 | 9 | 12 |
| 2) | III հրակայունության աստիճանի | 9 | 9 | 12 |
| 3) | IV և V հրակայունության աստիճանի | 12 | 12 | 18 |
| 2 | Վարչական շենքեր | 25 | 25 | 25 |
| 3 | Տրանսպորտային միջոցների պահման բաց հարթակներ և ծածկարաններ | 9 | 6 | 12 |

84. Հեռավորությունը բեռնատար ավտոմեքենաների և ավտոբուսներ սպասարկող կազմակերպություններից (նրանց հողամասերի սահմաններից) մինչև բնակելի տներ և հասարակական շենքեր պետք է լինի.

1) բեռնատար ավտոմեքենաներ և ավտոբուսներ քաղաքային տրանսպորտի՝ 100մ,

2) մարդատար ավտոմեքենաներ, բացառությամբ քաղաքացիներին պատկանող ավտոմեքենաների, և ավտոբուսների՝ 50մ:

85. Հեռավորությունները բաց տարածքներից և ծածկարաններից, որոնք նախատեսված են տրանսպորտային միջոցների սպասման և պահման համար մինչև արտադրական, տրանսպորտային միջոցների կազմակերպության շենքեր և շինություններ և այլ կազմակերպություններ պետք է ընդունել.

1) արտադրական շենքեր և շինություններ համար՝

ա. I, II, III (պատող կոնստրուկցիաների և ծածկերի հրդեհի տարածման զրոյական սահմանաչափով) հրակայունության աստիճանի առանց բացվածքների պատերի կողմից՝ չի նորմավորվում,

բ. նույնը, բացվածքների պատերի կողմից՝ 9մ-ից ոչ պակաս,

գ. III հրակայունության աստիճանի առանց բացվածքների պատերի կողմից՝ 6մ-ից ոչ պակաս,

դ. նույնը, բացվածքների պատերի կողմից՝ 12մ-ից ոչ պակաս,

ե. IV և V հրակայունության աստիճանի անկախ բացվածքների առկայությունից՝ 15մ-ից ոչ պակաս,

2) վարչական շենքերի համար.

ա. I և II հրակայունության աստիճանի՝ 9մ-ից ոչ պակաս,

բ. Այլ հրակայունության աստիճանի՝ 15մ-ից ոչ պակաս,

3) բեռնատար ավտոկայանների բեռնարկղային (կոնտեյներային) հարթակների համար.

ա. մետաղական բեռնարկղերով՝ 12մ-ից ոչ պակաս,

բ. փայտե բեռնարկղերով կամ դյուրավառ փաթեթավորմամբ սարքավորումներով՝ 15մ-ից ոչ պակաս:

86. Տեղամասը, որտեղ նախատեսվում է կառուցել տրանսպորտային միջոցների տեխնիկական սպասարկման կայան տեղաբաշխվում է քաղաքի սահմաններում ջրամատակարարման, կոյուղու և հեղեղատարների ջրահեռացման հաղորդակցությունների կողքին։

87. Անմիջական մոտակայքում պետք է գտնվեն էլեկտրաէներգիայի և գազի ինժեներական ցանցերը:

88. Տրանսպորտային միջոցների վերանորոգման և տեխնիկական սպասարկման կազմակերպությունների տարածքից դուրս պետք է տեղակայված լինեն անձնակազմի տրանսպորտային միջոցների համար կայանատեղիներ։

89. Երթևեկությունը կարգավորելու համար կարող են տեղադրվել ճանապարհային նշաններ, ինչպես նաև ճանապարհի մակերևույթին վրա նշագծել անհրաժեշտ նշաններ, ներառյալ հորիզոնական և ուղղահայաց գծանշումները։

90. Տրանսպորտային միջոցների սպասարկման կազմակերպությունների տարածքը պետք է ցանկապատված լինի 1,6մ-ից ոչ պակաս բարձրությամբ համատարած երկաթբետոնե ցանկապատով:

91. Ճանապարհի կորության շառավիղները պետք է ընդունվեն [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx) [նախագահի 2023 թվականի](https://www.arlis.am/Annexes/8/2025_N13hav.ink2.docx) [մայիսի 22-ի N 04-Ն հրաման](https://www.arlis.am/Annexes/8/2025_N13hav.ink2.docx)ով հաստատված շինարարական նորմերի պահանջներին համապատասխան:

92. Տրանսպորտային միջոցների սպասարկման կազմակերպությունների տարածքում գտնվող մուտքի ճանապարհներն ու տարածքները կարող է նախագծվել հատիկավոր ասֆալտբետոնե ծածկույթով 0,05մ հաստությամբ, խճաքարե հիմքի վրա՝ 0,016մ հաստությամբ և ավազե ենթաշերթով՝ 0,02մ:

93. Հետիոտնային անցումների լայնությունը պետք է լինի 1,5մ ոչ պակաս։

94. Տրանսպորտային միջոցների տեղաշարժի կազմակերպումը տարածքի ներսում կարող է իրականացվել երկու եղանակով՝ ժամսլաքի ուղղությամբ և հակառակ ուղղությամբ:

95. Կայանատեղիի համար նախատեսված տարածքի չափսերը և մուտքի ուղիները կախված են տրանսպորտային ընկերության տարածքի մակերեսից և տրանսպորտային միջոցների դասավորության եղանակից։

96. Կայանատեղին ներառում է տրանսպորտային միջոցի զբաղեցրած տարածքը, տրանսպորտային միջոցների միջև հեռավորությունը, անվտանգության գոտին և մերձատար ուղիները։

97. Մերձատար ուղղու լայնությունը կախված է կայանատեղիի տեղաբաշխման անկյունից, կայանատեղի մուտք գործելու եղանակից (առաջընթաց կամ հետընթաց շարժումից), մեքենաների միջև հեռավորությունից, դրանց եզրաչափքերից և մանևրելու հնարավորությունից։

98. Կազմակերպության ցանկապատի տարածքում, որտեղ նախատեսված են 10 և ավելի տեխնիկական սպասարկման և վերանորոգման կետեր կամ 50 և ավելի տրանսպորտային միջոցների պահում, պետք է նախատեսվեն առնվազն երկու մուտք (ելք):

99. Ավելի քիչ թվով կետեր կամ տրանսպորտային միջոցների պահման տարածքներ ունեցող կազմակերպությունների համար թույլատրվում է մեկ մուտքի տեղադրում։

100. Ցանկապատում դարպասի բացվածքը պետք է լինի 4,5մ × 4,5մ–ից ոչ պակաս։

101. Մուտքի ճանապարհի լայնությունը ընդունվում է 4,5մ–ից ոչ պակաս:

102. «Մեռյալ գոտիները» բացառելու նպատակով մեքենաների տեղաբաշխումը պետք է իրականացվի 45°-ից ոչ պակաս անկյան տակ։

103. 25 աշխատանքային կետ ունեցող տրանսպորտային միջոցների վերանորոգմամ և սպասարկման կազմակերպությունների համար դրանց տարածքում պետք է նախատեսվեն.

1) բաց կայանատեղի սպասող 50 մեքենատեղի համար,

2) ծածկարանով կայանատեղի պատրաստ տրանսպորտային միջոցների համար՝ 20 մեքենատեղի համար,

3) վաճառքի համար նախատեսված կայանատեղի (ծածկարանի տակ կամ ծածկած)՝ 80 մեքենատեղի համար։

104. Ավտոմեքենաների և պահեստամասերի վաճառասրահների այցելուների համար նախատեսված կայանատեղին տեղաբաշխվում է վերանորոգման և սպասարկման օբյեկտների տարածքից դուրս։

105. Կայանատեղին առավելագույնս մոտեցվում է վաճառասրահի հիմնական մուտքին և նախագծվում է դրա մակերեսը 15-20 մեքենատեղի համար հաշվարկից:

106. Հեռավորությունը ավտոմեքենաների պահման տարածքներից մինչև I և II հրակայունության աստիճանի շենքերն ու շինությունները առանց բացվածքների պատերի կողմից՝ չի նորմավորվում, նույնը բացվածքներ ունեցող պատերի կողմից ընդունվում է 9մ-ից ոչ պակաս:

107. Վերը նշված հեռավորությունները III հրակայունության աստիճանի շենքերի համար ընդունվում է համատասխանաբար՝ 6մ և 12մ:

108. Կազմակերպության տարածքի մուտքի և ելքի դարպասները պետք է տեղադրվեն «կարմիր գծից» հետնահանջով՝ հավասար սպասարկվող տրանսպորտային միջոցների հիմնական մոդելի երկարությունից ոչ պակաս հեռավորության վրա։

109. ​​Դարպասների միջև 30մ-ից պակաս հեռավորության դեպքում, մուտքը պետք է նախորդի ելքին, հաշվի առնելով կազմակերպության կողմից ճանապարհի վրա շարժման ուղղությունը:

110. Երկու ընդանուր օգտագործման ճանապարհներով սահմանակից տարածքում կազմակերպություններ տեղաբաշխելու դեպքում դարպասները պետք է տեղակայված լինեն ճանապարհի այն կողմում, որտեղ երթևեկության ինտենսիվությունն ամենացածրն է։

111. Տեխնիկական սպասարկման, վերանորոգման ենթարկված և հաճախորդին հանձնելու սպասող մեքենաները պետք է պահվեն հատուկ տարածքում՝ ցանցով շրջապատված ծածկով՝ կողմնակի անձանց մուտքը կանխելու համար։

112. Ավտոմեքենաների վերանորոգման և սպասարկման ազմակերպությունների տարածքում տրանսպորտային միջոցների պահումը պետք է իրականացվի բաց տարածքում:

113. Թունավոր, վարակիչ նյութեր, կղանքի հեղուկներ և աղբ տեղափոխող տրանսպորտային միջոցների պահման և սպասման տարածքները պետք է տեղակայված լինեն միմյանցից և այլ տրանսպորտային միջոցների պահման տարածքներից 10մ-ից ոչ պակաս հեռավորության վրա։

114. Վառելանյութեր և քսանյութեր տեղափոխող տրանսպորտային միջոցների պահումը պետք է նախատեսվի խմբերով, որոնց տրանսպորտային բաքերի ընդհանուր տարողությունը չպետք է գերազանցի 600մ3-ը, բայց չպետք է գերազանցի 50 տրանսպորտային միջոցը։

115. Վառելանյութեր և քսանյութերի տեղափոխման համար նախատեսված տրանսպորտային միջոցների խմբերի, ինչպես նաև այլ տրանսպորտային միջոցների պահման տարածքների միջև հեռավորությունը պետք է լինի 12մ-ից ոչ պակաս:

116. 15 և պակաս կետեր ունեցող ուղևորատար ավտոսպասարկման կայանների տարածքում տրանսպորտային միջոցների պահման և սպասման տարածքներից և մինչև I և II հրակայունության աստիճանի շենքերն ու շինությունները՝ բացվածքներ ունեցող պատերի կողմից՝ չի նորմավորվում։

117. Սպասարկման կայանի տարածքում պետք է տեղաբաշխվեն արտադրական և օժանդակ սենքեր, վերանորոգման սպասող և սպասարկման ու վերանորոգման ենթարկված տրանսպորտային միջոցների կայանատեղ։

118. Ցանկապատի պարագծի տարածքը բարեկարգվում է՝ սովորական եզրագիծ սիզամարգով, որտեղ տնկվում են ծառեր և թփեր։

**4.4 Ծավալահատակագծային լուծումներ**

**4.4.1 Արտադրական պահեստային սենքեր**

119.Արտադրական և պահեստային տարածքները պետք է ներառեն.

1) տեխնիկական սպասարկման և վերանորոգման գոտի,

2) տեխնիկական վերանորոգման արտադրական տարածքներ,

3) պահեստներ,

4) էներգետիկ և սանիտարատեխնիկական ծառայությունների և սարքերի (ճնշակային /կոմպրեսորային/, տրանսֆորմատորի, պոմպերի, օդափոխություն և այլն) տեխնիկական սենքեր:

120. I, II և III կարգերի տրանսպորտային միջոցներ մինչև 200 (ներառյալ) տրանսպորտային միջոցների և IV կարգի մինչև 50 (ներառյալ) տրանսպորտային միջոցների քանակ ունեցող կազմակերպություններում, ինչպես նաև մինչև 10 (ներառյալ) սպասարկման և ընթացիկ վերանորոգման կետեր ունեցող տրանսպորտային միջոցների սպասարկման կայաններում, ագրեգատների վերանորոգման, փականագործական-մեխանիկական, էլեկտրատեխնիկական և ռադիովերանորոգման, գործիքների վերանորոգման, տեխնոլոգիական սարքավորումների պատրաստման, հարմարանքների և արտադրական գույքի վերանորոգման և արտադրության հետ կապված աշխատանքները կարող են իրականացվել տրանսպորտային միջոցների սպասարկման և ընթացիկ վերանորոգման կետերի հետ նույն սենքում, որը մյուս սենքերից մեկուսացված է I տեսակի հրդեհային միջնորմով:

121. Մինչև 10-ը ներառյալ սպասարկման և ընթացիկ վերանորոգման կետերի քանակով սպասարկման կայաններում թույլատրվում է եռակցման միջոցով թափքի վերանորոգման կետեր տեղադրել սպասարկման և ընթացիկ վերանորոգման կետերի տարածքում պայմանով՝ նշված կետերը պետք է ցանկապատված լինեն հատակից 2,5մ բարձրությամբ համատարած չայրելի էկրանով և ապահովված լինեն կենտրոնացված գազամատակարարմամբ։

122. Արդյունաբերական և այլ կազմակերպություններին սպասարկող տրանսպորտային միջոցների տեխնիկական սպասարկման և ընթացիկ նորոգման համար նախատեսված արտադրական ու պահեստային սենքները կարող են տեղակայվել Վ, Գ և Դ կարգերի II հրակայունության աստիճանի արտադրական շենքերում, եթե նշված սենքները շենքի մնացած մասից բաժանված են 2-րդ տեսակի խուլ հակահրդեհային պատերով և 3-րդ տեսակի ծածկերով։

123. Տեխնիկական սպասարկման կայանների արտադրական սենքներն ըստ արտադրության հրդեհային վտանգավորության ներառում են.

1) սպասարկման և ընթացիկ վերանորոգման տեղամաս, կոմպրեսորային, ագրեգատամեխանիկական տեղամաս, էլեկտրակարբյուրատորային, մարտկոցային՝ «Դ» կարգին,

2) թափքային, պահեստամասերի պահեստ, անվադողերի մոնտաժման, նյութերի պահեստ՝ «Գ» կարգին,

3) ներկման տեղամաս և ներկերի նախապատրաստման համար սենքեր՝ «Ա» կարգին:

124. Արտադրական սենքերի մակերեսը մոտավորապես հաշվարկվում է ըստ յուրաքանչյուր աշխատանքային կետի համար նախատեսված տեսակարար մակերեսի որը, հաշվի առնելով անցումները ընդունվում է 40մ2- 60մ2:

125. Տեխնիկական սպասարկման արտադրական և պահեստային սենքերը և I, II և III կարգերի տրանսպորտային միջոցների սպասարկման կազմակերպությունները պետք է տեղակայված լինեն մեկ շենքում։

126. Նախագծման ընթացքում աղմուկի և թրթռման աղբյուրներ ունեցող տրանսպորտային միջոցների օբյեկտները այլ արտադրական սենքներից (տեղամասերից) տեղաբաշխվում են հեռավորության վրա։

127. Տրանսպորտային միջոցների վերանորոգման և սպասարկման կազմակերպությունների նախագծման, կառուցման և շահագործման գործընթացում, անվտանգությունն ու հարմարավետությունն ապահովելու համար, անհրաժեշտ է հաշվի առնել աշխատավայրեր թրթռումը փոխանցող սարքավորումները, որոնք պետք է տեղադրվեն առանձին հիմքերի կամ թրթռումային մեկուսացում պահպանող կոնստրուկցիաների վրա (թրթռումամեկուսիչ հատակներ, գորգեր):

128. Տրանսպորտային միջոցների սպասարկման և ընթացիկ վերանորոգման կետերի սենքերում թույլատրվում է թարմ և օգտագործված քսայուղեր պահել 5մ3-ից ոչ ավելի ընդհանուր տարողությամբ պահեստարաններում (ռեզերվուարներում), որոնք տեղադրված են սենքում կամ գետնախորշում, ինչպես նաև տեղադրել քսայուղեր տեղափոխելու համար պոմպային սարքավորումներ:

129. Տրանսպորտային միջոցների կազմակերպություններում (I կարգերի տրանսպորտային միջոցների քանակով մինչև 200 ներառյալ) խորացված ախտորոշման կետերը կարող են տեղադրվել տեխնիկական սպասարկման և ընթացիկ վերանորոգման կետերի տարածքում:

130. Փոքր արտադրական հոսք ունեցող տրանսպորտային միջոցների վերանորոգմամբ և սպասարկմամբ զբաղվող փոքր կազկմակերպությունների համար կարող են միավորվել աշխատանքի միատարր բնույթ ունեցող որոշ տեղամասեր, ինչպես նաև առանձին պահեստներ։

131. Շենքի առանձին սենքերում անհրաժեշտ է նախատեսել պահեստանոցներ կամ պահեստներ.

1) քսանյութային,

2) լաքաներկային,

3) պինդ վառելանյութերի:

132. 25մ3-ից ավելի քսայուղեր ներսում պահելու դեպքում, շենքից դուրս պետք է տրամադրվեն ստորգետնյա վթարային պահեստարաններ՝ սենքում տեղադրված վերգետնյա սպառման պահեստարաններից յուղը դատարկելու համար:

133. 10մ3-ից ոչ ավելի ծավալով քսանյութեր պահելու համար նախատեսված սենքերում թույլատրվում է տեղադրել յուղեր մղելու համար նախատեսված պոմպային ագրեգատներ:

134. Պահեստամասերի և նյութերի պահեստավորման համար պետք է նախատեսվեն առանձին սենքեր, որոնք ցանկապատված են հակահրդեհային միջնորմերով և ծածկերով՝ կախված շենքի հրակայունության աստիճանից.

1) շարժիչների, ագրեգատների, հանգույցների, բաղադրամասերի, չհրկիզվող նյութերի, մետաղների, գործիքների, արժեքավոր ջարդոնի (գունավոր մետաղ և այլն) համար,

2) մեքենայի անվադողերի (դողի օդախցիկների և դողածածկանների),

3) քսանյութերի,

4) լաքաներկային նյութերի,

5) պինդ այրվող նյութեր (թուղթ, ստվարաթուղթ):

135. Գազաեռակցման աշխատանքներում օգտագործվող թթվածնի և ացետիլենի բալոնների պահպանման պահեստը և յուղերի պահեստը տեղաբաշխվում են կայանի տարածքում առանձին սենքերում։

136. Անվադողերի տեղադրման (մոնտաժման) աշխատանքները կարող են իրականացվել սպասարկման և ընթացիկ վերանորոգման կետերի սենքում։

137. 50մ2-ից ավելի մակերեսով ավտոմեքենայի անվադողերի պահպանման սենքը պետք է տեղակայված լինի շենքի արտաքին պատի մոտ՝ պատուհանի բացվածքով:

138. Ավտոմեքենայի անվադողերի պահպանումը թույլատրվում է այլ նյութերի հետ միասին, ելնելով դրանց համատեղելիության պայմանից մինչև 50մ2 ներառյալ ընդհանուր սենքի մակերեսի դեպքում:

139. Թույլատրվում է լցված և դատարկված թթվածնի և ացետիլենի բալոնների պահպանումը մինչև 10 հատ քանակով՝ յուրաքանչյուր տեսակից ներառյալ, առանձին մետաղական պահարաններում, որոնք տեղադրված են արտադրական շենքերի դրսում գտնվող պատուհանների կամ դռների բացվածքների միջև ընկած միջնապատերում՝ պահարանից մինչև միջնապատի եզրը 0,5մ-ից ոչ պակաս հեռավորության վրա։

140. Օգտագործված մարտկոցների պահեստանոցի մակերեսը պետք է ընդունել 0,5մ2 յուրաքանչյուր 1000 համալիր սպասարկվող մեքենայի համար:

141. I կարգի տրանսպորտային միջոցների լվացման խցիկները կարող են տեղադրվել տրանսպորտային միջոցների տեխնիկական սպասարկման և ընթացիկ վերանորոգման կետերի սենքերում։

142. Միասնական սպասարկման համալիրի լվացման և հարակից տարածքների միջև բացվածքները տրանսպորտային միջոցների պահպանման, տեխնիկական սպասարկման և տրանսպորտային միջոցների սովորական վերանորոգման կետերի միջև կարող են սարքավորվել անջրանցիկ վարագույրներով:

143. Միասնական սպասարկման համալիրի լվացման, մաքրման և այլ աշխատանքների կատարման համար 0°C և ավելի բարձր արտաքին օդի ջերմաստիճանի դեպքում թույլատրվում է նախատեսել կետեր, տեղակայված բաց հարթակներում կամ ծածկարանի տակ։

144. Եռակցման, թիթեղային և ամրանային աշխատանքների կետերը IV կարգերի տրանսպորտային միջոցների համար, երկու և ավելի կետերով, թույլատրվում է առանձնացնել տրանսպորտային միջոցների սպասարկման և ընթացիկ վերանորոգման կետերի սենքերից հատակից 4մ-ից ոչ ավելի բարձրությամբ ոչ այրվող նյութերից պատրաստված միջնորմով, վերհան տրանսպորտային սարքավորումների անցումը ապահովելու համար:

145. Թունելի առլույս բարձրությունը պետք է լինի 2մ-ից ոչ պակաս, թունելի լայնությունը՝ 1մ-ից ոչ պակաս:

146. Խրամուղու լայնությունը պետք է ընդունվի.

1) առանց սարքավորումները խրամուղու տեղադրելու՝ 1,2մ-ից ոչ պակաս,

2) սարքավորումները խրամուղում տեղադրելու դեպքում՝ 2,0մ-2,2մ:

147. Աշխատանքային պայմանները և տեխնոլոգիական գործընթացների ճկունությունն ապահովելու համար պետք է նախատեսվեն զննման փոսեր, որոնք պետք է նախագծվեն հետևյալ պայմաններով.

1) աշխատանքային գոտու երկարությունը պետք է լինի տրանսպորտային միջոցի եզրաչափքային երկարությունից ոչ պակաս, բայց չգերազանցի այն ավելի քան 0,8մ-ով.

2) լայնությունը ընտրվում է անվամեջի չափսերից և կազմում է 0,9մ՝ մարդատար ավտոմեքենաների և 1,1մ՝ բեռնատարների և ավտոբուսների համար,

3) խորությունը պետք է ապահովի ներքևից ազատ մուտքը հանգույցներին և ագրեգատներին և լինի 1,3մ-1,5մ՝ մարդատար ավտոմեքենաների և գերփոքր ավտոբուսների համար, բեռնատարների և ավտոբուսների (բացառությամբ գերփոքր դասի)՝ 1,1մ – 1,2մ:

148. Զննման փոսի մուտքի մոտ պետք է նախատեսվի 0,15մ-0,20մ բարձրությամբ բաժանարար։

149. Անցումային զննման փոսերը, որոնք գտնվում են միմյանց զուգահեռ, պետք է միացվեն թունելներով (ստորգետնյա անցումներ), իսկ փակուղային փոսերը՝ բաց խրամուղիներով:

150. Զննման փոսեր մուտք գործելու համար պետք է նախատեսվեն 0,7մ-ից ոչ պակաս լայնությամբ սանդուղքներ հետևյալ քանակությամբ.

1) խրամատներով միացված փակուղային զննման փոսերի համար՝ յուրաքանչյուր երեք ստուգիչ փոսի համար առնվազն մեկ սանդուղք,

2) թունելներով միացված առանձին զննման փոսերի համար՝ չորս զննման փոսերի համար մեկ սանդուղքից ոչ պակաս,

3) անցումային զննման փոսերի համար՝ յուրաքանչյուր հոսքագծի համար առնվազն երկու սանդուղք, որոնք տեղակայված են հակառակ կողմերում (մոտակա ելքից հեռավորությունը պետք է լինի 25մ-ից ոչ ավելի),

4) փակուղային զննման փոսերի համար, որոնք միացված չեն խրամատներով՝ յուրաքանչյուր զննման փոսի համար մեկ սանդուղք։

151. Աշխատանքային կետի տեսակարար արտադրական մակերեսը (տեխնիկական սարքավորումների և մեկ աշխատանքային կետի շահագործման համար հատկացված մակերեսը՝ տեխնիկական սպասարկման և ընթացիկ նորոգման համար)՝ կախված կայանի հզորությունից, կազմում է.

1) 6–10 կետ՝ 120մ2-110մ2,

2) 11–15 կետ՝ 110մ2-100մ2,

3) 16–25 կետ՝ 100մ2-90մ2,

4) 25-ից ավելի կետ՝ 90մ2-80մ2:

152. Ներկման տեղամասը պետք է ունենա երեքից ոչ պակաս առանձին սենքեր (բաժանմունք) հետևյալ աշխատանքների համար՝

1) ներկման նախապատրաստում (նախապատրաստական ​​ բաժանմունք),

2) լաքաներկային պատվածքի կիրառում (ներկման բաժանմունք),

3) լաքաներկային ծածկույթների չորացում (չորացման բաժանմունք):

153. Ներկարարական սենքում հեղուկ և գազային վառելիքով աշխատող ներկի չորացման խցիկների տեղադրման դեպքում, պետք է նախատեսվի առանձին ջերմագեներատորային սենք, որը պետք է տեղակայված լինի արտաքին պատի մոտ՝ դեպի դուրս ելքով և մյուս սենքերից բաժանված լինի 1-ին տեսակի հակահրդեհային միջնորմերով և 3-րդ տեսակի հակահրդեհային ծածկերով։

154. I կարգի տրանսպորտային միջոցների լվացման խցիկները կարող են տեղադրվել տեխնիկական սպասարկման և ընթացիկ վերանորոգման կետերի սենքերում։

155. Թույլատրվում է առանձին շենքում տեղակայել միասնական սպասարկման համալիրի, ներկման, թափքի վերանորոգման, անվադողերի տեղադրման և ընթացիկ վերանորոգման հետ կապված աշխատանքների համար նախատեսված սենքեր:

**4.4.2 Վարչական և կենցաղային սենքեր**

156. Վարչական տարածքներ պետք է համարվեն՝ գրասենյակ, դրամարկղ, հաճախորդների սենյակ, հաշվապահական, պետի, վարպետների, ինժեներ-տնտեսագետի, պահեստապետի, սարքավորումների վարպետի, երթակարգավարի առանձնասենյակներ, տրանսպորտային միջոցների ընդունման, սանիտարակենցաղային, հանրային սննդի, առողջապահություն (բժշկական կետեր), մշակութային ծառայությունների և կառավարման կետեր:

157. Տրանսպորտային միջոցների վերանորոգման և տեխնիկական սպասարկման կազմակերպությունների նախագծելիս պահակային ծառայության գոտիներում աշխատողների համար անհրաժեշտ են սենքեր հանգստի համար: Դրանք պետք է ունենան հագուստի կախիչներ, լվացարան, խմելու հարմարություններ, ինչպես նաև սնունդ պատրաստելու և ֆիզիկական վարժությունների համար նախատեսված վայրեր:

158. Վարորդների հագուստը պահելու համար թույլատրվում է տեղադրել հանդերձարաններ:

159. Հանդերձարանի մակերեսը ընդունվում է մեկ անձի համար 0,1մ² հաշվարկով:

160. Առանձին պահարաններում պահելու դեպքում դրանք պետք է ընդունվեն 0,4մ x 0,5մ չափսերով։

161. Բեռնատարների, ավտոբուսների վարորդների համար ցնցուղարանների, լվացարանների, զուգարանակոնքերի և միզարանների քանակը պետք է հաշվարկվի մեկ ժամվա ընթացքում կազմակերպություն վերադարձող ամենամեծ թվի 50%-ի չափով:

162. Լոգախցիկների դեպքում նախատեսվում են նախացնցուղարաններ, հաշվի առնելով 0,7մ2 մակերեսով մեկ խցիկի, բայց 2,0մ2 ոչ պակաս:

163. Սանիտարակենցաղային սենյակները զբաղեցնում են կայանի վարչակենցաղային գոտու օժանդակ սենքների ամենափոքր տարածքը։

164. Օժանդակ սենյակները ներառում են աշխատողների հանգստի սենյակ, ճաշարան, հանդերձարաններ, ցնցուղարաններ, լվացարաններ և սանհանգույցներ։

165. Սանիտարակենցաղային սենքերի տարածքի միջինացված հաշվարկված ընդհանուր մակերեսի սպառումը մեկ սպասարկվող անձի համար պետք է ընդունվի 1,5մ2:

166. Եթե ​​երկու հարակից հարկերում աշխատող մարդկանց թիվը 30 է, ապա սանհանգույցները պետք է տեղակայվեն մարդկանց ամենամեծ թվով հարկերից մեկում։

167. Զուգարանի մուտքը պետք է նախատեսված լինի նախասրահի միջով ինքնափակվող դռնով:

168. Նախասրահի մակերեսը որոշվում է յուրաքանչյուր զուգարանի համար 0,4մ2-ի հաշվարկով:

169. Թույլատրվում է ճաշարանի փոխարեն տաք ուտեստներով բուֆետ նախատեսել։

170. Բուֆետները պետք է հաշվարկված լինեն դահլիճում 8-ից 50 մարդ տեղավորելու համար:

171. Բուֆետի տարածքի մակերեսը նախատեսվում է 30մ2-ից մինչև 110մ2:

172. Սննդի համար նախատեսված սենքի մակերեսը պետք է որոշվի յուրաքանչյուր այցելուի համար 1մ2 հաշվարկով, բայց 12մ2 ոչ պակաս։

173. Եթե ​​աշխատողների թիվը մեկ հերթափոխում մինչև 10 մարդ է, ճաշասենյակի փոխարեն թույլատրվում է հանդերձարանում նախատեսել 6մ2 լրացուցիչ տարածք՝ սեղան տեղադրելու համար։

174. Տրանսպորտային միջոցների վերանորոգման և տեխնիկական սպասարկման կազմակերպությունների սենքերի կազմում կարող է ներառվել հաճախորդներին, վաճառասրահի այցելուներին և հարակից բնակելի տարածքի բնակչությանը սպասարկող սրճարանի սենքեր։

175. Սրճարանի մակերեսի հաշվարկի վրա կազդի քաղաքի համեմատ վերանորոգման և սպասարկման կազմակերպությունների գտնվելու վայրը:

176. Վարչակենցաղային մասի ընդհանուր մակերեսը պետք է լինի 1000մ2 ոչ պակաս, որից՝ վարչական և կառավարչական ապարատի համար՝ 200մ2, արտադրական և օժանդակ աշխատողների համար նախատեսված կենցաղային տարածքներ՝ 500մ2 ոչ պակաս։ Հաճախորդների համար՝ 300մ2 ոչ պակաս։

177. Հաճախորդների համար նախատեսված տարածքներ՝ հաճախորդների սպասասրահ՝ 100մ2 ոչ պակաս, տեխնիկական խորհրդատվությունների սենյակ՝ 70մ2 ոչ պակաս, սրճարան՝ 95մ2, սանհանգույցներ՝ 35մ2 ոչ պակաս:

178. Ճաշարաններում և բուֆետներում տեղերի քանակը պետք է ընդունել ամենամեծ հերթափոխի աշխատողների թվից կախված՝ հաշվի առնելով այս հերթափոխում աշխատողների թվի 10%-ը։

179. Եթե ​​անձնակազմի թվաքանակը 50-ից մինչև 300 աշխատակից է, պետք է նախատեսվի բժշկական կենտրոն, որի մակերեսը պետք է լինի 12մ2-ից մինչև 18մ2:

180. Առողջության կենտրոնի, առողջապահական սենյակների, նախնական և հետուղևորական զննման սենյակների կազմը և մակերեսը ներկայացված են Աղյուսակ 4-ում:

Աղյուսակ 4

|  |  |  |  |  |  |
| --- | --- | --- | --- | --- | --- |
| N | Սենքեր | Մակերես, մ2, կազմակերպությունում աշխատողների ցուցակային թվաքանակի դեպքում | | | |
| Մինչև 300 | 300-ից ավելի մինչև 500 | 500-ից ավելի մինչև 1700 | 1700-ից ավելի |
| 1 | 2 | 3 | 4 | 5 | 6 |
| 1 | Առողջության կենտրոն |  |  |  |  |
| 1) | Հիգիենայի և բուժական ֆիզիկական կուլտուրայի սենյակ՝ մեկ անձի համար 5մ2 մակերեսով | - | - | 40 | 70 |
| 2) | հոգեբանական օգնության աշխատասենյակ | - | - | 20 | 30 |
| 3) | Ֆիզիոթերապևտիկ աշխատասենյակ | - | - | 20 | 30 |
| 4) | մերսման սրահ | - | - | - | 20 |
| 2 | Առողջության աշխատասենյակ | 18 | 35 | - | - |
| 3 | Նախնական և հետուղևորական զննման աշխատասենյակներ | 12 | 12 | 18 | 18 |

181. Ճանապարհային փաստաթղթերի ձևակերպման սենքերի (վարորդի) մակերեսը պետք է հաշվարկվի սենյակում միաժամանակ գտնվող վարորդների և ուղեկցորդների թվաքանակից և մեկ անձի համար 1մ2 նորմայից, բայց 18մ2 ոչ պակաս:

182. Վարորդի սենյակում միաժամանակ գտնվող մարդկանց թվաքանակը պետք է ընդունվի որպես կազմակերպությունը մեկ ժամվա ընթացքում լքող վարորդների և ուղեկցորդների ամենամեծ թվի 25%-ը։

183. Քաղաքային կազմակերպությունների համար հաճախորդների սենքի մակերեսը պետք է ընդունվի 9մ2-ից մինչև 12մ2 մեկ աշխատանքային կետի համար։

184. Նախասրահի մակերեսը պետք է հաշվարկվի ամենամեծ հերթափոխի յուրաքանչյուր աշխատողի համար 0,2մ2, բայց 18 մ2 ոչ պակաս:

185. Ղեկավարների աշխատասենյակի մակերեսը պետք է լինի 15%-ից ոչ ավելի աշխատանքային սենքերի ընդհանուր մակերեսից:

186. Ղեկավարների և նրանց տեղակալների սենքերին կից պետք է լինեն նախատեսված ընդունարաններ 9մ2 ոչ պակաս մակերեսով մակերեսով:

187. Տրանսպորտային միջոցների վերանորոգման և տեխնիկական սպասարկման կազմակերպություններ նախագծելիս պետք է հաշվի առնել կառավարման կենտրոնի սենքը, այն նկուղային սենքերում տեղաբաշխել չի թույլատրվում։

188. Կառավարման սենյակի մակերեսը պետք է հաշվարկվի ամենամեծ թվաքանակով հերթափոխի աշխատող յուրաքանչյուր երթակարգավարի համար 6 մ2:

189. Հարմարավետությունն ապահովելու համար կառավարման կենտրոնի պատերը և առաստաղները պետք է ծածկված լինեն ձայնամեկուսիչ նյութերով։

190. Հերթապահ վարորդների համար նախատեսված սենքի մակերեսը կազմակերպությունում շուրջօրյա հերթապահություն կազմակերպելիս պետք է ընդունել, ելնելով հերթապահ հաշվարկային թվաքանակից և մեկ անձի համար 3​​մ2 նորմի հիման վրա, բայց 12մ2 ոչ պակաս:

191. Կազմակերպության անցակետում մեխանիկների սենքի մակերեսը պետք է ընդունել 4մ2 հաշվարկից ամենամեծ հերթափոխի յուրաքանչյուր աշխատողի համար, բայց 9մ2 ոչ պակաս:

192. Անվտանգության աշխատասենյակի մակերեսը պետք է ընդունել վարորդների ցուցակային թվաքանակի դեպքում՝

1) 101-ից մինչև 500 մարդ՝ մինչև 24մ2,

2) 500-ից մինչև 1000 մարդ՝ մինչև 36 մ2,

3) 1000-ից ավելի մարդ՝ մինչև 54 մ2:

193. Եթե ​​վարորդների ցուցակային թվաքանակը մինչև 100 է ներառյալ, երթևեկության անվտանգության սենքը կարող է համատեղվել աշխատանքի անվտանգության սենքի հետ։

194. Մասնագիտական կողմնորոշման սենքի մակերեսը պետք է ընդունել կազմակերպությունում ըստ տրանսպորտային միջոցների ցուցակային թվաքանակի.

1) 150-ից ավելի մինչև 500՝ մինչև 18մ2,

2) 500-ից ավելի մինչև 1000՝ մինչև 24մ2,

3) 1000-ից ավելի՝ մինչև 36 մ2:

195. Հանդիպումների (ճողովների) սենյակների տարողունակությունը պետք է որոշվի՝ հաշվի առնելով վարորդների և ուղեկցորդների թվաքանակը, դրանց մակերեսը պետք է լինի 1 տեղի համար 0.9մ2 ոչ պակաս։

196. Հանդիպումների դահլիճներում պետք է նախատեսվեն կինոպրոյեկցիոն սենյակներ և նախագահության սենյակներ՝ հաշվարկով մեկ տեղի համար 0,03մ2 մակերեսով։

197. Անհրաժեշտ է դահլիճի մոտ մինչև 30 մ հեռավորության վրա նախատեսել սանհանգույցներ։

198. Սանդղավանդակի ելքի հեռավորությունը սենյակներից, որոնք ունեն ելքեր դեպի փակուղային միջանցքը պետք է կիսով չափ կրճատվի։

**4.4.3 Տրանսպորտային միջոցների պահման սենքեր**

199. Քաղաքացիներին պատկանող մարդատար ավտոմեքենաների համար թույլատրվում է տեղադրել մեկուսարաններ՝ յուրաքանչյուր տրանսպորտային միջոցի համար դեպի դուրս ուղիղ ելքով, պայմանով, որ դրանք տեղաբաշխվեն I, II, III հրակայունության աստիճանի միահարկ շենքերում՝ մեկուսարանների միջև 2-րդ տեսակի խուլ հակահրդեհային միջնորմներով։

200. Թույլատրվում է տեղադրել մեկուսարանային ավտոտնակներ-կայանատեղիներ I և II հրակայունության աստիճանների երկհարկանի շենքերում՝ 2-րդ տեսակի խուլ հակահրդեհային միջնորմներով և 3-րդ տեսակի հակահրդեհային ծածկերով, պայմանով, որ ապահովվի ավտոմեքենայի անմիջական ելքը յուրաքանչյուր մեկուսարանից դեպի դուրս։

201. Քաղաքացիներին պատկանող ուղևորատար մեքենաների կայանատեղիների շենքերում թույլատրվում է տեղադրել ցանցային ցանկապատեր տրանսպորտային միջոցի յուրաքանչյուր պահման տեղի համար՝ անկախ շենքի տարողունակությունից և հարկայնությունից։

202. Բաց տարածքներում և փակ կայանատեղիներում անցման լայնությունը որոշելիս անհրաժեշտ է ղեկավարվել արտաքին և ներքին պաշտպանիչ գոտիների չափսերով, որոնք սահմանվում են կախված տրանսպորտային միջոցի եզրաչափքային երկարությունից՝ համաձայն աղյուսակ 5-ի։

Աղյուսակ 5

|  |  |  |  |
| --- | --- | --- | --- |
| N | Տրանսպորտային միջոցի եզրաչաթքային երկարությունը | Պաշտպանիչ գոտի | |
| ներքին | արտաքին |
| 1 | Մինչև 6 | 0,7 | 0,2 |
| 2 | 6-ից մինչև 8 | 0,8 | 0,3 |
| 3 | 8-ից մինչև 12 | 1,0 | 0,4 |
| 4 | 12-ից ավելի | 1,0 | 0,4 |

203. Տրանսպորտային միջոցների պահման համար նախատեսված ծածկարանների տակ տեղակայված բաց տարածքները պետք է ունենան կոշտ ծածկույթ և տրանսպորտային միջոցի առանցքների երկայնական ուղղությամբ 1%-ից ոչ ավելի, և լայնական ուղղությամբ 4%-ից ոչ ավելի թեքություններ։

204. Տրանսպորտային միջոցների լվացման և մաքրման կետերը բաց տարածքում կամ ծածկարանի տակ ուղղահայաց դասավորությամբ տեղաբաշխելու դեպքում պետք է ապահովի 3% թեքություն դեպի ելարան և բացառվի կեղտաջրերի տարածումը կազմակերպության տարածքում:

205. Ստորգետնյա կայանատեղիները թույլատրվում է տեղակայել.

1) չկառուցապատված տարածքում՝ ենթանցների, ճանապարհների, հրապարակների, այգիների, սիզամարգերի և այլ տարածքների տակ,

2) հասարակական շենքերի տակ, բացառությամբ [ՀՀ  քաղաքաշինության կոմիտեի](https://www.arlis.am/Annexes/8/2025_N13hav.ink2.docx) [նախագահի 2023 թվականի](https://www.arlis.am/Annexes/8/2025_N13hav.ink2.docx) [մայիսի 22-ի N 04-Ն հրաման](https://www.arlis.am/Annexes/8/2025_N13hav.ink2.docx)ով հաստատված շինարարական նորմերում նշված շենքերի,

3) բնակելի շենքերի տակ՝ միայն քաղաքացիներին պատկանող ուղևորատար մեքենաների համար,

4) II հրակայության աստիճանից ոչ ցածր արտադրական շենքերի տակ, Վ, Գ և Դ հրդեհային վտանգավորության կարգերով սենքերում։

206. Ստորգետնյա կայանատեղիներ նախագծելիս պետք է պահպանվեն հետևյալ պահանջները.

1) կայանատեղիներում թույլատրվում է տեղակայել միայն մեքենաներ պահելու համար նախատեսված տարածքներ,

2) կայանատեղիները պետք է բաժանվեն 1-ին տեսակի հակահրդեհային միջնորմերով՝ 100 մեքենայից ոչ ավելի տարողունակությամբ հատվածամասերի և 1-ին եսակի հակահրդեհային միջնորմերով յուրաքանչյուր 200 մեքենայի համար,

3) յուրաքանչյուր հատվածամաս պետք է ունենա առնվազն 2-ից ոչ պակաս ապակենտրոնացված ոլորակ ելքի համար (առանց թույլ տալու 2 ելք մեկ հարակից հատվածամասով),

4) կայանատեղիի յուրաքանչյուր հատվածամաս պետք է ունենա երկուսից ոչ պակաս տարհանման ելքեր մարդկանց համար,

5) ավտոկայանատեղիի յուրաքանչյուր հատվածամաս պետք է ունենա 0,75մ × 1,2մ չափսերից ոչ պակաս պատուհաններ, որոնք տեղակայված են գետնախորշերում կամ ծխատար հորաններում,

ա. պատուհանների կամ հորանների ընդհանուր մակերեսը պետք է լինի հատվածամասի 0.2%-ից ոչ պակաս հատվածամասի հատակի մակերեսից,

բ. ստորգետնյա կայանատեղիների տարածքում թույլատրվում է օգտագործել մեխանիկական դրդմամբ արտածծիչ օդափոխություն՝ ծուխը հեռացնելու համար, եթե այն համապատասխանում է վթարային հակածխային օդափոխության պահանջներին,

6) ավտոկայանատեղիների շենքերի կոնստրուկցիաները պետք է ապահովեն շինության հրակայունությունը II աստիճանից ոչ ցածր,

7) ավտոկայանատեղիների սենքերն, որոնք տեղակայված են շենքերի պետք է մեկուսացված լինեն առաջին հարկից և այլ նշանակության հարակից նկուղային սենքերից խուլ 1-ին տեսակի հակահրդեհային միջնորմերով և 2-րդ տեսակի ծածկերով,

8) ստորգետնյա ավտոտնակներից և ավտոկայանատեղիներից ելքերը պետք է մեկուսացված լինեն։

207. Տրանսպորտային միջոցների պահման սենքերը կարող են տեղակայվել կազմակերպության Վ, Գ և Դ կարգերի տեխնիկական սպասարկման ու ընթացիկ նորոգման արտադրական և պահեստային սենքերի հետ միասին։

208. Տրանսպորտային միջոցների պահման սենքերը պետք է առանձնացված լինեն մյուս սենքերից 2-րդ տեսակի հակահրդեհային միջնորմերով և 3-րդ տեսակի ծածկերով։

209. Թույլատրվում է տրանսպորտային միջոցների պահման սենքերը տեղակայել առանձին շենքում, եթե տրանսպորտային միջոցների քանակը կազմում է՝

1) I կարգ՝ մինչև 500,

2) II և III՝ մինչև 200,

3) IV՝ մինչև 100:

210. Տրանսպորտային միջոցների պահման սենքերը, բացի տրանսպորտային միջոցներից հեղուկացված նավթային գազով և հեղուկացված բնական գազով շարժիչներով, կարող են տեղակայվել հասարակական շենքերի կցակառույցներում, բացառությամբ հանրակրթական դպրոցների, նախադպրոցական հաստատությունների և ստացիոնար բուժհաստատությունների:

211. Բազմահարկ կցակառույցը պետք է լինի II հրակայունության աստիճանից ոչ վածր:

212. Տրանսպորտային միջոցների կարգը՝ կախված տրանսպորտային միջոցների եզրաչափքերից, պետք է ընդունել ըստ աղյուսակ 5-ի։

213. Տրանսպորտային միջոցների համար կցակառույց պահման սենքերը պետք է առանձնացված լինի շենքի մնացած մասից I տեսակի հակահրդեհային խուլ պատերով:

214. Տրանսպորտային միջոցների պահման համար նախատեսված սենքերը, բացառությամբ հեղուկացված նավթով և բնական գազով աշխատող շարժիչով տրանսպորտային միջոցների, կարող են ներկառուցվել I և II հրակայունության աստիճանի բազմահարկ հասարակական շենքերում՝ առաջին կամ որմնախարսխային հարկում՝ հետևյալ տրանսպորտային միջոցների քանակով.

1) I կարգ՝ 20-ից ոչ ավելի,

2) II կարգ ՝ 15-ից ոչ պակաս,

3) III կ կարգ՝ 10-ից ոչ պակաս:

215. Չի թույլատրվում 50-ից ավելի մարդով ընդհանուր զբաղեցրած սենքեր տեղակայել տրանսպորտային միջոցների պահման սենքերի վրա:

216. Տրանսպորտային միջոցների համար ներկառուցված պահման սենքերը պետք է շենքի մնացած մասից առանձնացված լինեն 1-ին տեսակի խուլ հակահրդեհային միջնորմերով և 2-րդ տեսակի ծածկերով և ապահովված լինեն ծխահեռացման համակարգով՝ համաձայն ՀՀ քաղաքաշինության նախարարի 2014 թվականի մարտի 17-ի N 78-Ն և ՀՀ քաղաքաշինության կոմիտեի նախագահի 2024 թվականի փետրվարի 22-ի N10-Ն հրամաններով սահմանված պահանջների:

217. Տեխնիկական սպասարկման և ընթացիկ նորոգման կետերը պետք է տեղակայված լինեն ախտորոշման կետերի կողքին, իսկ շարժիչային համակարգերի և էլեկտրական սարքավորումների նորոգման կետերը՝ նույն բլոկում։

**4.5 Լրացուցիչ պահանջներ գազաբալոնային տրանսպորտային միջոցների սպասարկման կազմակերպություններին**

218. Այս բաժնի ընդունելի լուծումները չեն տարածվում պահման սենքերի, տրանսպորտային միջոցների տեխնիկական սպասարկման և ընթացիկ նորոգման կետերի վրա, երբ այդ տարածքներ են ընդունվում դատարկ գազազերծված բալոններով գազաբալոնային տրանսպորտային միջոցներ։

219. Թույլատրվում է օգտագործել գազային կտրման և եռակցման սարքավորումներ՝ օգտագործելով դյուրավառ գազ և թթվածին պարունակող բալոններ: Այդ դեպքում կետերի քանակը չպետք է գերազանցի 10-ը:

220. Գազաբալոնային տրանսպորտային միջոցի մուտքը ավտոմոբիլային տրանսպորտի սպասարկման սենքեր (ներառյալ ավտոլվացման սենքերը), ինչպես նաև բաց հարթակներ թույլատրվում է միայն գազային վառելիքի սարքավորումների հերմետիկությունը ստուգելուց հետո, պայմանով, որ աշխատանքային բալոնում ճնշումը չգերազանցի 5 ՄՊա:

221. Մնացած բալոնների փականները կամ գլխավոր փականները պետք է լինեն փակված:

222. Կազմակերպությունում հեղուկացված նավթով և բնական գազով աշխատող շարժիչներով մեքենաները համատեղ շահագործման ժամանակ, արտաթողման և դատարկման կետերը կարող են տեղակայվել նույն հարթակում:

223. Աշխատանքների անվտանգությունը ապահովելու նպատակով կետերը պետք է բաժանվեն խուլ չայրվող միջնորմով, որի բարձրությունը գերազանցում է սպասարկվող տրանսպորտային միջոցների առավելագույն բարձրությունը 0,5մ-ից ոչ պակաս։

224. Գազային վառելիքով աշխատող, հանված կամ դատարկ գազազերծված բալոններով տրանսպորտային միջոցների հետ կապված բոլոր աշխատանքները կատարվում են առանց լրացուցիչ պահանջների, ինչպես բենզինով կամ դիզելային վառելիքով աշխատող տրանսպորտային միջոցների դեպքում:

225. Գազի բացթողնման և բալոնների գազազերծման կետերը պետք է ունենան չայրվող փչահարող գազով (N2, CO2 և այլն) 2-ից ոչ պակաս բալոն տեղադրելու համար պահարաններ, հագեցած ճնշումը նվազեցնող սարքերով:

226. Սենքերը, որտեղ գազային համակարգը կարգավորվում է անմիջապես ավտոմեքենայի վրա, պետք է առանձնացված լինեն այլ արտադրական սենքերից:

227. Հեղուկացված նավթային գազի դատարկման և հեղուկացված բնական գազի արտաթողման կետերի համար ծածկարանը պետք է լինի 2 կողմից ոչ պակաս առանց պատող կոնստրուկցիաների:

228. Հեղուկացված բնական գազի արտաթողման կետում բալոններում գազի ճնշումը նվազեցնելու և հեղուկացված բնական գազի արտանետումից ու դատարկումից հետո բալոնները գազազերծելու համար գազատարը պետք է նախատեսված լինի 0,05մ-ից ոչ պակաս տրամագծով և դուրս բերվի հատակի մակարդակից 6մ բարձրության վրա, բայց մինչև 20 մ շառավղով մոտակա շենքերի տանիքից 1մ-ից ոչ պակաս բարձրությամբ:

229. Գազաբալոնային տրանսպորտային միջոցներ սպասարկող կազմակերպություններում պետք է նախատեսվեն մետաղական պահարաններ կամ չայրվող ծածկարաններ՝ մինչև 10-ը ներառյալ քառասուն լիտրանոց չայրվող (իներտ) գազով լցված բալոններ պահելու համար։

230. 10-ից ոչ ավելի չայրելի (իներտ) գազով լցված բալոններ պահելու համար 1մ-ից ոչ ավելի խորությամբ նախատեսված մետաղական պահարանները կարող են տեղակայվել անմիջապես այդ գազի սպառողի մոտ՝ հեղուկացված նավթի դատարկման կամ հեղուկացված բնական գազի արտաթողման կետում:

231. Գազաբալոնային տրանսպորտային միջոցների պահման և տեխնիկական սպասարկման և ընթացիկ վերանորոգման կետերի սենքերը կարող են տեղակայվել I և II հրակայունության աստիճանի բազմահարկ շենքերում՝ յոթից ոչ ավելի հարկով։

232. Հեղուկացված նավթային գազի դատարկման կամ հեղուկացված բնական գազի արտաթողման կետերի հարթակներից հեռավորությունը մինչև շենքեր և շինություններ պետք է ընդունել ըստ աղյուսակ 6-ի։

233. Տրանսպորտային միջոցների գազային համակարգի սնուցման սարքերի կառավարման կետերի սենքերը պետք է առանձնացված լինեն այլ արտադրական սենքերից 1-ին տեսակի հակահրդեհային միջնորմերով և 3-րդ տեսակի ծածկերով։

Աղյուսակ 6

|  |  |  |  |  |
| --- | --- | --- | --- | --- |
| N | Շենքեր և շինություններ | Հեռավորությունը նավթային գազի դատարկման կամ հեղուկացված բնական գազի արտաթողման կետերի հարթակներից, մ, ոչ պակաս | | |
| Նավթային գազի դատարկման կամ հեղուկացված բնական գազի արտաթողման կետերի ծածկարան | Ստորգետնյա սեղմված բնական գազի ռեզերվուարներ՝ մինչև 25մ3 միավոր տարողությամբ և մինչև 50մ3 ընդհանուր տարողությամբ | Ստորգետնյա սեղմված բնական գազի ռեզերվուարներ՝ մինչև 5մ3 միավոր տարողությամբ և մինչև 10մ3 ընդհանուր տարողությամբ |
| 1 | Հասարակական շենքեր և շինություններ | 30 | 40 | 15 |
| 2 | Բնակելի շենքեր | 20 | 40 | 10 |
| 3 | Արտադրական, վարչական և կենցաղային շենքեր | 20 | 40 | 8 |
| 4 | Նավթային գազի դատարկման կամ հեղուկացված բնական գազի արտաթողման կետերի ծածկարան | - | 10 | 10 |
| 5 | Ավտոմեքենաների բաց ավտոկայանատեղի | 20 | 20 | 8 |

234. Գազաբալոնային նորմալ ռեժիմով տրանսպորտային միջոցների տեխնիկական սպասարկման և պլանային նորոգման, ախտորոշման և կարգաբերման աշխատանքների պահման սենքերում և կետերում պետք է նախատեսվի մեխանիկական համափոխանակման ներծծիչ-արտածծիչ օդափոխություն, որը հաշվարկվում է բենզինով կամ դիզելային վառելիքով աշխատող տրանսպորտային միջոցների շարժիչների շահագործման պայմանների հիման վրա՝ հաշվի առնելով անընդհատ գործող բնական օդափոխությունը միապատիկ օդափոխանակման ծավալում:

235. Շենքերի նախագծման ժամանակ, որտեղ հնարավոր է վթարային իրավիճակ (բալոնների հանկարծակի ապահերմետիկացում), պետք է նախատեսվի ստուգիչ հաշվարկ՝ սենքերում հեղուկացված բնական գազի կամ հեղուկացված նավթային գազի լուծման համար մինչև 0,1-ը ստորին համակենտրոնացման (կոնցետրացիոն) բոցի տարածման սահմանը:

236. Մինչև Եթե ​​հիմնական օդափոխման համակարգերի միջոցով հնարավոր չէ գազը լուծել մինչև 0,1 բոցի ստորին կոնցետրացիոն (համակենտրոնացման) տարածման սահմանը (այսուհետ՝ ՍԿՏՍ), ապա վթարային օդափոխության համակարգերը պետք է նախագծվեն [ՀՀ քաղաքաշինության նախարարի](https://www.arlis.am/Annexes/4/GT14_2016N120hav.docx) [2004 թվականի օգոստոսի 4-ի](https://www.arlis.am/Annexes/4/GT14_2016N120hav.docx) [N 83-Ն հրաման](https://www.arlis.am/Annexes/4/GT14_2016N120hav.docx)ով հաստատված շինարարական նորմերի համաձայն:

237. Գազային միջավայրի ավտոմատ վերահսկման համակարգը գազաբալոնային ավտոմեքենաների պահման սենքերի և տեխնիկական սպասարկման և ընթացիկ նորոգման, ախտորոշման և կարգավորիչ աշխատանքների, երբ սենյակում գազի կոնցենտրացիան հասնում է բոցի տարածման ստորին կոնցենտրացիայի սահմանի 20%-ին, պետք է ավտոմատ կերպով ապահովի.

1) ձայնային ազդանշանի և արտակարգ լուսավորության միացում վերը նշված սենքերի, ինչպես նաև դրանցից բոլոր տարհանման ուղիների, ներառյալ թեքահարթակների, սենքերից ելքերի վրա տեղադրված լուսային ցուցիչների միացմամբ,

2) այդ սենքերի, ինչպես նաև բազմահարկ շենքի հարակից սենքերի և հարկերի ներծծիչ օդափոխության միացումը տարհանման ուղիների երկայնքով յուրաքանչյուր 50մ-ը մեկ,

3) տվյալ սենքում էլեկտրաէներգիայի բոլոր այլ սպառողների անջատում, բացառությամբ պայթյունապաշտպան կատարմամբ արտածծիչ օդափոխության, ավտոմատ հակահրդեհային և կապի համակարգերի, վթարային լուսավորության:

238. Նշված էլեկտրատեխնիկական սենքերի տեղակայումը թույլատրվում է այնպես, որ դրանց և հեղուկացված նավթային գազով աշխատող շարժիչներով տրանսպորտային միջոցների տեխնիկական սպասարկման և ընթացիկ նորոգման, ախտորոշման և կարգաբերման աշխատանքների համար նախատեսված կետերի պահման սենքերի միջև չպետք է լինի մեկից ավելի հարակից պատ։

239. Լվացման տեղամասի գետնախորշերում և հեղուկացված նավթային գազով աշխատող շարժիչով մեքենաների լվացման կեղտաջրերի ընդունիչ ռեզերվուարներում պետք է նախատեսվի բնական օդափոխություն միապատիկ օդափոխանակության ծավալից ոչ պակաս:

**4.6 Դարպասներ, վերելակներ, թեքահարթակներ**

240. տրանսպորտային միջոցների ներկառուցված և կցակառուցված պահման սենքերում դարպասների բացվածքների վերևում պետք է նախատեսվեն EI(ԵԻ)45 հրակայունության սահմանից ոչ պակաս և 1մ-ից ոչ պակաս լայնությամբ քիվեր, ապահովելով 4մ-ից ոչ պակաս հեռավորություն քիվերի եզրից մինչև հասարակական շենքի պատուհանների բացվածքների ստորին մասը, իսկ հեռավորությունը ներկառուցված և կցակառուցված տրանսպորտային միջոցների պահման սենքերի պատուհանի բացվածքի վերևից մինչև հասարակական շենքի պատուհանի բացվածքի ստորին մասը պետք է լինի 4մ-ից ոչ պակաս։

241. Մեկուսացված թեքահարթակները պետք է տեղակայված լինեն շենքի արտաքին պատի մոտ բնական լուսավորությամբ և առանձնացված լինեն արտադրական սենքերից և տրանսպորտային միջոցների պահման սենքերից 1-ին տեսակի հակահրդեհային միջնորմերով։

242. Միջնորմերի բացվածքներն, որոնք բաժանում են թեքահարթակը տրանսպորտային միջոցների պահման և տեխնիկական սպասարկման և ընթացիկ նորոգման համար նախատեսված սենքերից, պետք է փակվեն հակահրդեհային դարպասներով կամ նախատեսվեն 4մ-ից ոչ պակաս երկարությամբ բաց նախասրահներ, որոնք կահավորված կլինեն ավտոմատ գործարկմամբ դրենչերային պատվարներով՝ նախասրահի հատակի 1մ2 մակերեսի համար 1 լ/վրկ ջրի ծախսի ծավալով։

243. Նախասրահի պատեղ կոնստրուկցիաները պետք է լինեն հակահրդեհային REI(ՌԵԻ)45 հրակայունության աստիճանով։

244. Չմեկուսացված թեքահարթակների տեղադրումը թույլատրվում է հետևյալ դեպքերում.

1) բոլոր տեսակի տրանսպորտային միջոցների համար նախատեսված I և II հրակայունության աստիճանների գոյություն ունեցող շենքերում կազմակերպությունների վերակառուցման և տեխնիկական վերազինման դեպքում՝ թեքահարթակների ձևավորված կոնստրուկտիվ սխեմայով և հրդեհային խցիկի մակերեսի սահմաններում համապատասխան հակահրդեհային պատնեշների տեղադրմամբ՝ նշված աղյուսակ 1-ում: Ընդ որում հրդեհային խցիկի մակերեսը պետք է որոշվի որպես ոչ մեկուսացված թեքահարթակներով և ծածկերով միացված հարկերի մակերեսների գումար և չպետք է գերազանցի միահարկ շենքի համար նշված հատակի մակերեսը,

2) I և II հրակայունության աստիճանի մինչև 3 հարկ ունեցող շենքում, որը նախատեսված է միայն բենզինով կամ դիզելային վառելիքով աշխատող մարդատար ավտոմեքենաների պահման համար, ընդհանուր մակերեսի 10400մ2 ոչ ավելիի դեպքում:

245. Թեքահարթակների քանակը պետք է որոշվի 15կմ/ժ արագությամբ շարժվող տրանսպորտային միջոցների և դրանց միջև 20մ միջակայքով շենքից 1 ժամվա ընթացքում շենքից տարհանելու պայմանների հիման վրա։

246. Ընդ որում թեքահարթակների տեսակը և քանակը պետք է ընդունվեն բոլոր հարկերում տեղակայված մեքենաների քանակի հիման վրա, բացառությամբ առաջինի.

1) մինչև 100 ներառյալ՝ միուղի թեքահարթակից ոչ պակաս,

2) 100-ից ավելի մինչև 200՝ մեկ երկուղի թեքահարթակ,

3) 200-ից ավելի մինչև 1000՝ երկու միուղի թեքահարթակ,

4) 1000-ից ավելի՝ երեք միուղի թեքահարթակ կամ երկու երկուղի թեքահարթակ:

247. Վերելակների քանակը պետք է ընդունվի յուրաքանչյուր 100 ավտոմեքենայի համար մեկ ստացիոնար վերելակ, մեկ շարժական վերելակ՝ յուրաքանչյուր 200 ավտոմեքենայի համար հաշվարկից, բայց բոլոր դեպքերի համար՝ 2-ից ոչ պակաս։

248. Տրանսպորտային միջոցների համար կցակառուցված և ներկառուցված պահման սենքերով ինժեներական հաղորդակցուղիների (բացառությամբ ջրամատակարարման և ջերմամատակարարման ցանցերի) տարանցիկ անցկացման դեպքում, դրանք պետք է տեղակայվեն EI (ԵԻ)150 հրակայունության սահմանով խուլ շինարարական կոնստրուկցիաներում։

249. Թեքահարթակներ նախագծելիս պետք է պահպանել հետևյալ նորմերը.

1) փակ ուղղագիծ թեքահարթակների երկայնական թեքությունը երթևեկելի գոտու առանցքի երկայնքով պետք է լինի 18%-ից ոչ ավելի, կորագիծ թեքահարթակներինը՝ 13%-ից ոչ ավելի, մթնոլորտային տեղումներից չպաշտպանված բաց թեքահարթակների երկայնական թեքությունը՝ *10%*-ից ոչ ավելի,

2) կորագիծ և ուղղագիծ թեքահարթակների շրջադարձերի լայնակի թեքությունը պետք է լինի 6%-ից ոչ ավելի,

3) թեքահարթակների կցորդումը հատակի հորիզոնական հատվածների հետ պետք է լինի սահուն, իսկ հեռավորությունը ավտոմեքենայի ստորին մասից մինչև հատակ պետք է լինի 0,1մ-ից ոչ պակաս,

4) թեքահարթակների երթևեկելի մասի երկու կողմերում պետք է նախատեսվեն 0,1մ բարձրությամբ և 0,2մ լայնությամբ անիվների արգելապատնեշներ (արգելապատ), երկգոտի երթևեկելի մասերը բաժանող միջին արգելապատնեշը պետք է լինի 0,3մ-ից ոչ պակաս լայնությամբ,

5) հետիոտնային երթևեկությամբ թեքահարթակների վրա մեկ անիվապատնեշի (արգելապատնեշի) փոխարեն պետք է նախատեսվի 0,8մ-ից ոչ պակաս լայնությամբ մայթ, կոր թեքահարթակների վրա մայթը պետք է տեղակայված լինի ներքին կողմից,

6) հեռավորությունը թեքահարթակի երթևեկելի մասի հատակից մինչև դուրս ցցված շինարարական կոնստրուկցիաները կամ մինչև կախովի սարքավորումները պետք է լինի ամենաբարձր տրանսպորտային միջոցների բարձրությունից 0,2մ-ով ավելի, բայց 2մ-ից ոչ պակաս:

250. Անիվապատնեշների սարքերի բարձրությունը պետք է լինի ավտոմեքենաների համար.

1) I կարգ՝ 0,12մ-ից ոչ պակաս,

2) II և III կարգեր՝ 0,30մ-ից ոչ պակաս,

3) IV կարգ՝ 0,4մ-ից ոչ պակաս:

251. Հեռավորությունը պատից մինչև անիվապատնեշի եզրը պետք է լինի պատին զուգահեռ ավտոտրանսպորտային միջոցները տեղակայելու դեպքում ոչ պակաս.

1) I կարգ՝ 0,4մ-ից ոչ պակաս,

2) II կարգ՝ 0,5մ-ից ոչ պակաս,

3) III և IV կարգ՝ 0,7մ-ից ոչ պակաս,

4) բոլոր կարգերի տրանսպորտային միջոցները պատին ուղղահայաց տեղակայման դեպքում՝ տրանսպորտային միջոցի հետևի կամ առջևի ցվիքից 0,3մ-ով ավելի, կախված դրանց տեղաբաշխման սխեմայից:

252. Շենքի առաջին հարկում տեղակայված արտաքին դարպասների քանակը՝ տրանսպորտային միջոցների պահման սենքերից, տեխնիկական սպասարկման և ընթացիկ վերանորոգման կետերից մուտքի և ելքի համար, բացառությամբ քաղաքացիներին պատկանող ուղևորատար մեքենաների պահման սենքերից, պետք է ընդունել տրանսպորտային միջոցների հետևյալ քանակի դեպքում.

1) մինչև 25-ը ներառյալ՝ մեկ դարպաս,

2) 25-ից ավելի մինչև 100՝ երկու դարպաս,

3) 100-ից ավելի՝ երկու դարպաս և մեկ լրացուցիչ դարպաս յուրաքանչյուր հաջորդող լրիվ կամ մասնակի 100 մեքենայի համար:

253. Առաջին հարկում գտնվող տրանսպորտային միջոցների պահման սենքից, տեխնիկական սպասարկման և ընթացիկ վերանորոգման կետերից մուտքի և ելքի արտաքին դարպասների քանակը, բացի մեկ արտաքին դարպաս ունեցող սենքից, կարող է կրճատվել մեկ դարպասով, եթե մուտքն ու ելքը հնարավոր է մեկ հարակից սենյակով, որը հագեցած է այդ սենքերում գտնվող տրանսպորտային միջոցների ընդհանուր թվի համար հաշվարկված արտաքին դարպասների ստանդարտ քանակով։

254. Բազմահարկ շենքերում տրանսպորտային միջոցների փոխադրման համար ոչ մեկուսացված թեքահարթակներ կիրառելու դեպքում թույլատրվում է վերին հարկերից ելքն իրականացնել առաջին հարկով և բացի շենքի առաջին հարկի դարպասների քանակին պետք է ընդունել լրացուցիչ թեքահարթակների յուրաքանչյուր երթևեկության գծին մեկ արտաքին դարպաս:

255. Շենքի որմնախարխային կամ նկուղային հարկերից մեքենաների մուտքը (ելքը) առաջին հարկով չի թույլատրվում:

256. Քաղաքացիներին պատկանող մարդատար ավտոմեքենաների պահման սենքեր ունեցող շենքերում, անկախ շենքի տեսակից և հարկերի քանակից արտաքին դարպասների քանակը, բացի ստորգետնյա դարպասներից, պետք է ընդունել հետևյալ ավտոմեքենաների քանակի դեպքում՝

1) մինչև 50-ը ներառյալ՝ մեկ դարպաս,

2) 50-ից ավելի մինչև 200՝ երկու դարպաս,

3) 200-ից ավելի՝ երկու դարպաս և մեկ լրացուցիչ դարպաս յուրաքանչյուր հաջորդող լրիվ կամ մասնակի 100 մեքենայի համար:

257. Ամենօրյա սպասարկման հոսքագծերից տրանսպորտային միջոցների մուտքի և ելքի համար նախատեսված արտաքին դարպասների կառավարումը պետք է փոխկապակցված լինի տրանսպորտային սարքերի (փոխակրիչների) աշխատանքի և օդաջերմային պատվարների կառավարման հետ։

258. Արտաքին դարպասները կարող են օգտագործվել որպես տարհանման ելքեր՝ ցանկացած տեսակի դարպասներ տեղադրելիս՝ առանց շեմերի դռնակների առկայության դեպքում կամ 0,1 մ-ից ոչ ավելի բարձրությամբ շեմերով։

259. Դռնակների չափսերը և դրանց տեղադրումը պետք է համապատասխանեն տարհաման ելքերի պահանջներին։

260. Դարպասների տեղաբաշխումը պահման սենքերում, տեխնիկական սպասարկման և տեխնիկական կարգաբերման կետերում (մեկ միավորից ավելի դարպասների քանակի դեպքում) պետք է լինեն ապակենտրոնացված:

261. Պատող կոնստրուկցիաները վերելակների հորանների, վերելակների մեքենայացված հատվածամասերի սենքերի, հաղորդակցուղիների անցկացման համար հորանների և որմնախորշերի անցուղիների պետք է նախագծվեն նորմատիվ պահանջներին համապատասխան:

**4.7 Շենքերի կոնստրուկտիվ լուծումներ և հաշվարկման մեթոդներ**

262. Շինարարական կոնստրուկցիաների և հիմնատակերի հաշվարկը, որոնք ապահովում են հուսալիությունը և կայունությունը, պետք է իրականացվի, հաշվի առնելով սեյսմիկ պայմանները, հիմքերը, ինչպես նաև գործառնական նշանակությանը, շենքի կոնստրուկտիվ լուծումներին, կլիմայաբանությանը համապատասխանող բոլոր տեսակի բեռնվածքները և, անհրաժեշտության դեպքում, տեխնոլոգիական ազդեցությունները։

263. Ավտոմեքենաների վերանորոգման և տեխնիկական սպասարկման կազմակերպություններ նախագծելիս անհրաժեշտ է հաշվի առնել շինարարական կոնստրուկցիաների պաշտպանությունը կոռոզիայից՝ համաձայն ՀՀ քաղաքաշինության կոմիտեի նախագահի 2022 թվականի օգոստոսի 17-ի N18-Ն հրամանով հաստատված շինարարական նորմերի պահանջների:

264. Կրող կոնստրուկցիաների նախագծման և հաշվարկման ժամանակ անհրաժեշտ է հաշվի առնել.

1) պահանջվող կրողունակությունը,

2) շահագործման պիտանելիությունը,

3) երկարակեցությունը։

265. Դինամիկ ազդեցությունների դեպքում շինարարական օբյեկտի հակազդումը գնահատելու համար պետք է օգտագործվեն համապատասխան դինամիկ մոդելներ։ Այս դեպքում լարվածադեֆորմացիոն վիճակի պարամետրերը (ճիգերը, լարվածությունները, տեղաշարժերը և այլն) որոշվում են դինամիկ հաշվարկի արդյունքում։

266. Դինամիկ ազդեցությունները կարող են բերվել մինչև համարժեք ստատիկ բեռնվածքերին՝ ներմուծելով համապատասխան դինամիկ գործակիցներ, որոնք հաշվի են առնում շինություններում առաջացող իներցիոն ուժերը։

267. Տեխնիկական սպասարկման կազմակերպությունների աշխատանքային կետերի նախագծման և տեղաբաշխման ժամանակ, կազմակերպությունների համար ամենաարդյունավետ թռիչքը 18մ է (ոչ պակաս)՝ 12մ քայլքի դեպքում, ինչը ապահովում է ավելի շատ տարածք մանևրելու համար։

268. Ավտոմեքենաների տեխնիկական սպասարկման և վերանորոգման կազմակերպություններում երկաթբետոնե սյուները կարող են օգտագործվել տարբեր բարձրությունների ուղղանկյուն լայնական հատույթներով: 3,6մ-ից մինչև 7,2մ սենքի բարձրության համար (0,000 նիշից մինչև ծածկի կոնստրուկցիայի գագաթը) օգտագործվում են 0,4մ × 0,4մ լայնական հատույթով սյուներ, 4,8մ-ից մինչև 9,6մ սենքի բարձրության համար՝ 0,5մ × 0,5մ և 0,5մ × 0,6մ լայնական հատույթով սյուներ:

269. Թեք միջհարկային ծածկերը պետք է ունենան 6%-ից ոչ ավելի թեքություն:

270. Ավտոմեքենաների վերանորոգման և տեխնիկական սպասարկման կազմակերպությունների արտաքին պատերի հաստությունը պետք է որոշվի ջերմատեխնիկայի հաշվարկների հիման վրա՝ համաձայն [ՀՀ քաղաքաշինության նախարարի](https://www.arlis.am/Annexes/4/GT14_2016N120hav.docx)[2016 թվականի հունիսի 16-ի](https://www.arlis.am/Annexes/4/GT14_2016N120hav.docx)[N 120-Ն հրաման](https://www.arlis.am/Annexes/4/GT14_2016N120hav.docx)ով հաստատված շինարարական նորմերի պահանջների:

**4.8 ԿԱԶՄԱԿԵՐՊՈՒԹՅՈՒՆՆԵՐԻ ԻՐԺԵՆԵՐԱԿԱՆ ՀԱՄԱԿԱՐԳԵՐ ԵՎ ՍԱՐՔԱՎՈՐԱՆՔ**

**4.8.1 Ջրամատակարարում և ջրահեռացում**

271. Տրանսպորտային միջոցների վերանորոգման և տեխնիկական սպասարկման կազմակերպությունների նախագծերում, սառը և տաք (կենտրոնացված) ջրամատակարարման համակարգերի, կենցաղային և խմելու կարիքների համար նախատեսված ջրի, արդյունաբերական և հակահրդեհային ջրամատակարարման համակարգերի, կրկնական և շրջադարձային ջրամատակարարման հնարավոր օգտագործման, ինչպես նաև ջրահեռացման համակարգերը պետք է նախագծվեն ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N103-Ն և ՀՀ քաղաքաշինության նախարարի 2014 թվականի մարտի 17-ի N 80-Ն հրամաններով հաստատված շինարարական նորմերի պահանջներին համապատասխան:

272. Շրջադարձային ջրամատակարարման համակարգի համալրումը պետք է իրականացվի լվացված տրանսպորտային միջոցների օգտագործվող ջրի կորուստը մինչև 10% չափով փոխհատուցման համար և կարող է իրականացվել կենցաղային խմելու կամ տեխնիկական ջրամատակարարման ցանցից։

273. Նպատակահարմար է օգտագործել արդյունաբերական արտադրության ճնշումով զտիչներ (ֆիլտրեր), այդ դեպքում տրամադրվում է դրանց ընտրության լայն շրջանակ՝ ըստ արտադրողականության:

274. Վարորդների և ուղեկցորդների կենցաղային և խմելու կարիքների համար ջրի սպառումը պետք է որոշվի ներկա անձնակազմի թվի և մեկ անձի հաշվով սպառման նորմայի հիման վրա, որը տրված է աղյուսակ 7-ում։

275. Ավտոմեքենաների վերանորոգման և տեխնիկական սպասարկման կազմակերպությունների նախագծման և կառուցման գործընթացում անհրաժեշտ է ապահովել միացում կենտրոնացված ջրահեռացման համակարգին, իսկ դրա բացակայության դեպքում նախատեսվում է տեղային։

Աղյուսակ 7

|  |  |  |  |  |  |
| --- | --- | --- | --- | --- | --- |
| N | Ջրի ծախսը | Մեկ անձի համար սպառման նորմը | | | |
| ավտոբուսի վարորդի և ուղեկցորդի, ուղևորատար մեքենայի վարորդի | | Բեռնատար մեքենաի վարորդի | |
| հերթափոխում | ժամում | հերթափոխում | ժամում |
| 1 | Ջրի ընդհանուր սպառումը,ներառյալ | 15 | 4 | 25 | 9,4 |
| 2 | Տաք ջրի | 5 | 1,2 | 10 | 4,4 |

276. Առաջին բարձրացմամբ պոմպակայանը, որը նախատեսված է ընդունիչ ռեզերվուարից անճնշում հիդրոցիկլոնին կեղտաջրերը մատակարարելու համար, պետք է համալրված լինի պոմպերով, որոնց արտադրողականությունը պետք է որոշվի կեղտաջրերի ժամային ներհոսքով:

277. Երկրորդ բարձրացմամբ պոմպակայանը, որը նախատեսված է անճնշում հիդրոցիկլոններից ճնշումային ֆիլտրերին պարզեցված ջուր մատակարարելու համար՝ հետագա մաքրման համար, պետք է համալրված լինի առաջին բարձրացմամբ պոմպակայանի արտադրողականության պոմպերով։

278. Տրանսպորտային միջոցների պահման հարթակների արտաքին հրդեհաշիջման համար ջրի հաշվարկային սպառումը պետք է ընդունվի ըստ աղյուսակ 8-ի։

Աղյուսակ 8

|  |  |  |  |
| --- | --- | --- | --- |
| N | Ավտոմեքենաների կարգը | Արտաքին հրդեհաշիջման համար ջրի սպառումն ըստ մեքենաների քանակի, լ/վրկ | |
| Մինչև 200 ներառյալ | 200-ից ավելի |
| 1 | I | 5 | 10 |
| 2 | II և III | 10 | 15 |
| 3 | IV | 15 | 20 |

279. Արտադրական օբյեկտները ծածկարանի տակ տեղաբաշխման դեպքում արտաքին հրդեհաշիջման համար ջրի սպառումը պետք է ընդունվի ըստ աղյուսակ 8-ի՝ աշխատանքային կետերի կամ պահման տարածքների ընդհանուր թվի հաշվարկից՝ դրանք հավասարեցնելով տրանսպորտային միջոցների համար նախատեսված բաց պահման տարածքների թվին։ Այս դեպքում հրդեհային ծորակների տեղադրում չի պահանջվում։

280. Ավտոլցակայանի արտաքին հրդեհաշիջման և շարժական վառելիքալցավորման միջոցների տեղաբաշխման հարթակների համար ջրի հաշվարկային ծախսը պետք է ընդունվի 10լ/վրկ-ից ոչ պակաս ծավալով:

281. Տրանսպորտային կազմակորպության տարածքից դուրս ավտոլցակայանը տեղաբաշխելու դեպքում, հրդեհաշիջումը կարող է իրականացվել հրդեհաշիջման ռեզերվուարներից:

282. Հրդեհաշիջման ջրամատակարարման ցանցերից 250մ-ից ոչ ավելի հեռավորության վրա գտնվող ավտոլցակայաններում հակահրդեհային ռեզերվուարներ չեն նախատեսվում, այս դեպքում ավտոլցակայանը, բացի հրդեհաշիջման հիմնական սարքավորումներից պետք է ապահովված լինի երկու ածխաթթու կրակմարիչներով։

283. Բնակեցման տարածքներից դուրս և բնակեցման տարածքներում տեղակայված գծային վառելիքալիցքավորման կայաններում հակահրդեհային ջրամատակարարման բացակայության դեպքում թույլատրվում է չնախատեսել հակահրդեհային ջրամատակարարում (այդ թվում և ռեզերվուարներ):

284. Ավտոլցակայաններից 250մ-ից պակաս հեռավորության վրա հակահրդեհային ջրամատակարարման բնական աղբյուրների առկայության դեպքում պետք է ապահովված լինեն մուտքով և հրշեջ մեքենաների համար նախատեսված հարթակով։

285. Կազմակերպությունների, ավտոլցակայանների և տրանսպորտային միջոցների սպասարկման կայանների տարածքում պետք է նախատեսվի արտադրական, հեղեղային և կենցաղային ջրահեռացման համակարգ։

286. Կենտրոնացված ջրահեռացման համակարգին միանալու անհնարինության դեպքում անհրաժեշտ է ապահովել տեղային ջրահեռացման համակարգ համապատասխան [ՀՀ քաղաքաշինության կոմիտեի նախագահի 2022 թվականի  
հուլիսի 8-ի N 16-Ն հրաման](https://www.arlis.am/Annexes/5/2020_N103hav.docx)ով հաստատված շինարարական նորմերի պահանջներին:

287. Լվացման գործընթացների ընթացքում ջրի կորուստները պետք է ընդունվեն 10%-15% ​​​​ջրի ընդհանուր պահանջարկից, որոշված նախագծի տեխնոլոգիական մասում:

288. Տրանսպորտային կազմակերպությունների արտադրական կեղտաջրերի մաքրման կայանները կարող են լինել տեղակայված առանձին կամ շենքերի ներսում:

289. Այրելի կամ դժվար բոցավառվող նյութեր չպարունակող կեղտաջրերի համար առանձին տեղակայված ստորգետնյա մաքրման կայաններից հեռավորությունը մինչև տրանսպորտային կազմակերպություններ չի նորմավորվում:

290.Նաֆթ պարունակող, ներկ պարունակող և մակերեսային կեղտաջրերի համար առանձին տեղակայված ստորգետնյա մաքրման կայաններից հեռավորությունը մինչև I, II և III հրակայունության աստիճանի շենքեր պետք է ընդունել 6մ-ից ոչ պակաս և IV, IV և V հրակայունության աստիճանի՝ 9մ: Այս հեռավորությունները չեն նորմավորվում, եթե մաքրման կայանքներին ուղղված պատը հրակայուն է:

291. Թույլատրվում է կազմակերպության արտադրական շենքի կազմում նախատեսել մաքրման համար փակ տեսակի սարքավորումները (առանց բաց մակերեսի) տեղակայելու համար առանձին սենքեր.

1) մեքենաների լվացման կետերից կեղտաջրեր, որոնք պարունակում են մաքրող լուծույթներ, 30լ/վրկ ոչ ավելի արտադրողականությամբ որսված նավթամթերքի տեսակարար պարունակությամբ 10կգ ոչ ավելի 1մ2 ջրային մակերևույթից և 120մ2 ոչ ավելի փակ ռեզերվուարների ընդհանուր մակերեսից,

2) ներկ պարունակող կեղտաջրեր,

3) թվահիմնային կեղտաջրեր,

4) մեխանիկական խառնուրդներ պարունակող կեղտաջրեր:

292. Վերը նշված սենքերը պետք է առանձնացված լինի այլ արտադրական սենքերից 1-ին տեսակի հակահրդեհային միջնորմերով և 2-րդ տեսակի ծածկերերով։

293. Արտադրական կեղտաջրերի համար փակ տեսակի (առանց բաց մակերևույթի) ընդունիչ ռեզերվուարներ, պոմպի հզորության 10 րոպեից ոչ ավելի արտադրողականությամբ, որը մղում է այդ կեղտաջրերը մաքրման շինություններ և 20մ3/օր արտադրողականությամբ տեղային մաքրման շինություններ, թույլատրվում է տեղակայել արտադրական սենքերում անմիջապես թափվող ջրի աղբյուր հանդիսացող տեխնոլոգիական սարքավորումների մոտ։

294. Տրասպորտային միջոցների լվացման առվակներում պետք է նախատեսվեն առնվազն 3%-ից ոչ պակաս թեքությամբ ջրահեռացման վաքեր։

295. Առվակների հատակը պետք է ունենա 3%-ից ոչ պակաս թեքություն դեպի վաքեր։

296. Շարժկազմի լվացման կետից կեղտաջրերի հեռացման համար նախատեսված ինքնահոս խողովակաշարը պետք է ունենա 3%-ից ոչ պակաս թեքություն և 0,15մ-ից ոչ պակաս տրամագիծ՝ ձեռքի ճկափողային լվացում կիրառելու դեպքում և 0,2 մ-ից ոչ ավելի՝ մեքենայացված լվացում կիրառելու դեպքում։

297. Արտադրական կեղտաջրերի վերամղման համար պոմպակայանները պետք է դասակարգվեն III կատեգորիա ըստ շահագործման հուսալիության տեսանկյունից:

298. Ավտոմոբիլային տրանսպորտի տեխնիկական սպասարկման և վերանորոգման կազմակերպությունների նախագծերում պետք է տեղադրել անճնշում հիդրոցիկլոններով մաքրման կայաններ՝ տրանսպորտային միջոցների լվացումից հետո աղտոտված ջրի մեխանիկական մաքրման մեթոդով։

299. Շրջադարձ ջրամատակարարման համակարգի հետ համատեղ, պետք է մշակվեն ավտոմեքենաների սպասարկման և վերանորոգման կազմակերպությունների համար մաքրման կայանների և շրջադարձ ջրամատակարարման համակարգերի նախագծեր՝ հիմնվելով անճնշում հիդրոցիկլոնի օգտագործման վրա։

300. Տրանսպորտային կազմակերպությունների կեղտաջրերի աղտոտումը բնութագրվում է հետևյալ կախյալ նյութերի պարունակությամբ մգ/լ՝ բեռնատար մեքենաների լվացումից՝ 3000, ավտոբուսների՝ 1600 և մարդատար մեքենաների՝ 700, իսկ նավթամթերքների՝ 900, 850 և 75 համապատասխանաբար:

301. Մակերևութային կեղտաջրերում կախված նյութերի կոնցենտրացիան պետք է ընդունել ըստ աղյուսակ 9-ի։

Աղյուսակ 9

|  |  |  |  |  |  |
| --- | --- | --- | --- | --- | --- |
| N | Ավտոմեքենաների կարգը | Մակերևութային կեղտաջրերում կախյալ նյութերի կոնցենտրացիան, մգ/լ, ըստ ավտոմեքենաների քանակի | | | |
| Մինչև 200 ներառյալ | 200-ից ավելի մինչև 500 | 500-ից ավելի մինչև 1000 | 1000-ից ավելի |
| 1 | I | 300 | 500 | 700 | 1000 |
| 2 | II և III | 500 | 1000 | 1500 | 2000 |
| 3 | IV | 1500 | 2000 | 2500 | 3000 |
| 4 | I, II և III կարգերի տրանսպորտային միջոցների խճաքարային և կոպճային ծածկույթով ճանապարհների շահագործման դեպքում աղյուսակում նշված կախյալ նյութերի կոնցենտրացիան պետք է ընդունվի 1,2 գործակցով, իսկ գրունտային ճանապարհների շահագործման դեպքում ՝ 1,5 գործակցով: | | | | |
| 5 | Մակերևութային կեղտաջրերում նավթամթերքի կոնցենտրացիան պետք է ընդունվի 40մգ/լ, իսկ կենսաքիմիական պահանջմունքը թթվածնում՝ 30 մգ/լ։ | | | | |

302. Արդյունաբերական և մակերևութային կեղտաջրերի մաքրման համար նախատեսված մաքրման կայանքները մինչև 10 լ/վ ներառյալ արտադրողականությամբ կարող են նախագծվել որպես միահատվածավոր:

303. Կենցաղային կոյուղու ցանց թափվող արտադրական կեղտաջրերի մաքրման աստիճանը պետք է համապատասխանի ՀՀ քաղաքաշինության նախարարի 2014 թվականի մարտի 17-ի N 80-Ն հրամանով հաստատված շինարարական նորմերի պահանջներին:

304. Մակերեւութային կեղտաջրերի մաքրման աստիճանը ջրային օբյեկտներ թափվելիս պետք է համապատասխանի համապատասխան պահանջներին:

**4.8.2 Ջեռուցում, օդափոխում, օդի լավորակում**

305. Ջեռուցումը, օդափոխումը ևօդի լավորակումը պետք է իրականացվեն [ՀՀ քաղաքաշինության նախարարի](https://www.arlis.am/Annexes/4/GT14_2016N120hav.docx) [2004 թվականի օգոստոսի 4-ի](https://www.arlis.am/Annexes/4/GT14_2016N120hav.docx) [N83-Ն հրաման](https://www.arlis.am/Annexes/4/GT14_2016N120hav.docx)ով հաստատված շինարարական նորմերի սահմանված պահանջներին:

306. Ջեռուցման, օդափոխության և օդի լավորակման համակարգերի նախագծերում պետք է նախատեսվեն էներգաարդյունավետ տեխնիկական լուծումներ, էներգախնայող տեխնոլոգիաներ և սարքավորումներ, որոնք ապահովում են վառելիքի և էներգետիկ ռեսուրսների ռացիոնալ օգտագործումը, ինչպես նաև վերականգնվող աղբյուրներից և տեղական վառելիքի տեսակներից ստացված էներգիայի օգտագործումը՝ հաշվի առնելով տնտեսական նպատակահարմարությունը և շրջակա միջավայրի իրավիճակը։

307. Ջեռուցման, օդափոխության և օդի լավորակման համակարգերի նախագծերում պետք է նախատեսվեն տեխնիկական լուծումներ, որոնք կապահովեն.

1) նորմավորված միկրոկլիմա և օդի մաքրություն սպասարկվող գոտու սենքերում կազմակերպությունների վարչական և կենցաղային շենքերի,

2) նորմավորված միկրոկլիմա և օդի մաքրություն աշխատանքային գոտում արտադրական և պահեստային սենքերի շենքերում,

3) ջեռուցման, օդափոխության և օդորակման սարքավորումների և համակարգերի շահագործումից առաջացող աղմուկի և թրթռման նորմավորված մակարդակները, բացի վթարային օդափոխության և հակածխային պաշտպանության համակարգերի, որոնց համար շահագործման կամ փորձարկման ընթացքում այն ​​սենքերում, որտեղ տեղադրված է այդ սարքավորումները, թույլատրելի աղմուկի մակարդակը չի գերազանցում 110,0 դԲ-ն, իսկ իմպուլսայինի դեպքում՝ 125,0դԲ-ից ոչ ավելի,

4) ջեռուցման, օդափոխության և օդի լավորակման համակարգերի նորոգապիտանիությունը,

5) ջեռուցման, օդափոխության և օդի լավորակման համակարգերի պայթյունահրդեհավտանգությունը,

6) սպառվող ջերմության քանակի ավտոմատ կարգավորումը և հաշվառումը:

308. Թույլատրվում է չնախատեսել բնական դրդմամբ օդափոխության համակարգերից օդի ջերմության օգտագործումը:

309. Արտադրական սենքերի համար վթարային օդափոխությունը, որտեղ հնարավոր է վնասակար կամ դյուրավառ գազերի, գոլորշիների կամ աէրոզոլների մեծ քանակությունների հանկարծակի արտանետում, պետք է նախատեսվի համապատասխան նախագծի տեխնոլոգիական մասի պահանջներով՝ հաշվի առնելով անհամատեղելիությունն ըստ վթարի ժամանակի տեխնոլոգիական և օդափոխման սարքավորումների:

310. Շենքի արտադրական սենքերում ցուրտ ժամանակահատվածում հաշվարկված օդի ջերմաստիճանը պետք է ընդունել.

1) տրասպորտային միջոցների պահման սենքերում՝ +5°C-ից ոչ պակաս,

2) պահեստների սենքերում՝ +10°C-ից ոչ պակաս,

3) ավտոլվացման սենքերում՝ +18°C-ից ոչ պակաս,

4) այլ սենքեր՝ համաձայն ԳՕՍՏ 12.1.005 ստանդարտի և ՀՀ առողջապահության նախարարի 2005 թվականի սեպտեմբերի 16-ի N842-Ն հրամանի պահանջների։

311. Տրասպորտային միջոցների պահման սենքերի, տեխնիկական սպասարկման և ընթացիկ նորոգման կետերի ջեռուցումը պետք է նախատեսվի օդային համատեղված ներծծիչ օդափոխության հետ։

312. Մինչև 10000մ3 ներառյալ ծավալով միահարկ շենքերի տրանսպորտային միջոցների պահման սենքերում, ինչպես նաև անկախ ծավալից բազմահարկ շենքերի տրանսպորտային միջոցների պահման սենքերում թույլատրվում է ջեռուցում հարթ մակերեսով տեղային ջեռուցման սարքերով:

313. Ներծծիչ համակարգերի օդատարների վրա օդափոխման խցիկների սահմաններում, որոնք սպասարկում են այն սենքերը, որոնցում իրականացվում են աշխատանքներ գազաբալոնային ավտոմեքենաների հետ, անհրաժեշտ է նախատեսել հակադարձ կապույրների տեղադրում:

314. Շենք մտնող տրանսպորտային միջոցների տաքացման համար անհրաժեշտ ջերմային պահանջը պետք է ընդունվի քանակով՝ 0,029Վտ/ժամ մեկ կգ զանգվածի համար հանդերձված վիճակում մեկ աստիճանով տարբերությամբ արտաքին և ներքին օդի ջերմաստիճանի:

315. Ջերմության սպառումը I կարգի մարդատար ավտոմեքենաների ջեռուցման համար այն տարածքներում, որոնց արտաքին ջերմաստիճանը ամենացուրտ հնգօրյա ժամանակահատվածում 15°C-ից ոչ պակաս է և ավելի է, չպետք է հաշվի առնվի:

316. Տրանսպորտային միջոցների պահման սենքերի, տեխնիկական սպասարկման և ընթացիկ նորոգման կետերի արտաքին դարպասները պետք է սարքավորված լինեն օդաջերմային պատվարներով այն տարածքներում, որտեղ արտաքին օդի միջին հաշվարկային ջերմաստիճանը 15°C և ցածր է՝ հետևյալ պայմաններում.

1) ժամում հինգ կամ ավելի մուտքերի կամ ելքերի քանակի դեպքում, որոնք ընկնում են տրանսպորտային միջոցների տեխնիկական սպասարկման և ընթացիկ վերանորոգման կետերի սենքերում գտնվող մեկ դարպասի վրա,

2) երբ տեխնիկական սպասարկման կետերը գտնվում են արտաքին դարպասներից 4 մետր կամ պակաս հեռավորության վրա,

3) տրանսպորտային միջոցների պահման համար նախատեսված սենքում՝ մեկ դարպասի համար ժամում 20 կամ ավելի մուտքերի և ելքերի քանակի դեպքում, բացառությամբ քաղաքացիներին պատկանող ուղևորատար մեքենաների,

4) շենքում քաղաքացիներին պատկանող 50 կամ ավելի ուղևորատար մեքենա պահելու դեպքում:

317. Վերանորոգման և տեխնիկական սպասարկման օբյեկտների նախագծման ժամանակ անհրաժեշտ է հաշվի առնել արտաքին մուտքերի և ելքերի օդաջերմային պատվարները:

318. Տրասպորտային միջոցների պահման սենքերում, ներառյալ թեքահարթակները, օդի հեռացումը պետք է նախատեսվի սենքի վերին և ստորին գոտիներից հավասարաչափ, սենք ներհոս օդի մատուցումը պետք է իրականացվի կենտրոնացված եղանակով անցումների երկայնքով։

319. Հարկի ստորին գոտուց օդը հեռացնելու համար նախատեսված օդատարները կարող են տեղակայվել անիվապատնեշների սարքվածքներում (մայթերում):

320. Ներհոս օդատարները կարող են միավորվել օդափոխիչից առաջ մեկ մայրագծի մեջ, հարկերին ճյուղավորումներում ավտոմատ հակադարձ փականներ տեղադրելու պայմանով։

321. Բազմահարկ ավտոկայանատեղիներում, որտեղ հարկերը միմյանցից մեկուսացված չեն, թույլատրվում է նախագծել ընդհանուր բոլոր հարկերի համար ներծծիչ և արտածծիչ օդափոխության համակարգեր ավտոմեքենաների պահման սենքերի:

322. Զննման փոսերում, գետնախորշերում և թունելներում ներհոս օդի ջերմաստիճանը տարվա ցուրտ ժամանակաշրջանում պետք է լինի + 16 °C-ից ոչ ցածր և + 25 °C-ից ոչ բարձր։

323. Զննման փոսերի, գետնախորշերի և թունելների ծավալի մեկ խորանարդ մետրի համար ներհոս և արտահոս օդի քանակը պետք է ընդունվի հաշվարկից դրանց տասնապատիկ օդափոխանակման։

324. Հինգից ոչ ավելի կետեր ունեցող տրանսպորտային միջոցների տեխնիկական սպասարկման և վերանորոգման կայանների արտաքին դարպասներում օդաջերմային պատվարներ թույլատրվում է չնախատեսել:

325. Ջեռուցման և օդափոխության սարքավորումների, խողովակաշարերի և օդատարների տաք մակերևույթները, տեղաբաշխված սենքերում, որտեղ դրանք ստեղծում են գազերի, գոլորշիների, աէրոզոլների կամ փոշու բռնկման վտանգ, պետք է մեկուսացված լինեն, նախատեսելով որ ջերմամեկուսիչ կոնստրուկցիաների մակերևույթի ջերմաստիճանը լինի առնվազն 20%-ով ցածր դրանց ինքնաբռնկման ջերմաստիճանից։

326. Մեկուսիչ մակերևույթի վրա ջերմաստիճանը չպետք է գերազանցի 45°C:

327. Երբ սենյակում մարդ չկա, անհրաժեշտ է կրճատել ջերմային էներգիայի մատակարարումը, քանի որ հարմարավետ պայմանները պահպանելու անհրաժեշտությունը վերանում է:

328. Օդաբաշխիչներից ելքի և այլ ներհոս բացվածքներից ներհես օդում վնասակար նյութերի կոնցենտրացիան պետք է հաշվարկվի, հաշվի առնելով այդ նյութերի կոնցենտրացիաները վերաշրջանառվող օդում և ֆոնային կոնցենտրացիաները օդի ընդունիչ սարքերի տեղադրման վայրերում: Ընդ որում, ներհոս խառնուրդի ձևավորման դեպքում վնասակար նյութերի կոնցենտրացիան չպետք է գերազանցի արտադրական շենքերի համար.

1) աշխատանքային գոտու օդում առավելագույն թույլատրելի կոնցենտրացիայի 30%-ն արտաքին օդի համար,

2) աշխատանքային գոտու օդում առավելագույն թույլատրելի կոնցենտրացիայի 80%-ը վերաշրջանառվող օդի համար:

329. Ջերմային կորուստները սենքերի ներքին պատող կոնստրուկցիաների միջով կարող է հաշվի չառնվել, եթե այդ սենքերում օդի ջերմաստիճանի տարբերությունը հավասար է 3°C և ավելի պակաս:

330. Ջերմամեկուսացում պետք է նախատեսվի ջեռուցման համակարգի խողովակաշարերի համար, որոնք տեղադրված են չջեռուցվող սենքերում, այն վայրերում, որտեղ հնարավոր է ջերմակրի սառեցումն, ինչպես նաև այրվածքների կանխարգեկման և դրանցում խոնավության խտացման համար:

331. Արտադրական սենքերում, որոնք ունեն հաղորդակցում առանց նախասրահի դռների և դարպասների միջով, պահման սենքերի և տեխնիկական սպասարկման ու ընթացիկ վերանորոգման կետերի հետ, ներհոս օդի ծավալը պետք է ընդունվի 1,05 գործակցով:

332. Աշխատող շարժիչներից հեռացվող օդի քանակը, կախված դրանց հզորությունից, պետք է ընդունվի.

1) մինչև 90 կՎտ (120 ձիաուժ) ներառյալ՝ 350 մ3/ժ,

2) 90-ից ավելի մինչև 130 կՎտ (120-ից մինչև 180 ձիաուժ)՝ 500մ3/ժ,

3) 130-ից ավելի մինչև 175 կՎտ (180-ից մինչև 240 ձիաուժ)՝ 650մ3/ժ,

4) 175 կՎտ ավելի (240 ձիաուժ)՝ 800 մ3/ժ:

333. Տրանսպորտային միջոցների տեխնիկական սպասարկման և ընթացիկ վերանորոգման համար նախատեսված սենքում հինգից ոչ ավելի կետ տեղադրելու դեպքում, թույլատրվում է նախագծել բնական հեռացմամբ տեղային արտածծումներ, 130կՎտ (180 ձիաուժ)իից ոչ ավելի հզորությամբ տրանսպորտային միջոցների համար։

334. Շարժիչներից սենք ներթափանցող արտանետվող գազերի քանակը պետք է ընդունվի 10%-ից ոչ պակաս՝ ճկաձողով արտածծման դեպքում, և 25%-ից ոչ պակաս՝ բաց արտածծման դեպքում։

335. Քաղաքացիներին պատկանող մինչև 25 ուղևորատար ավտոմեքենաների տարողությամբ չջեռուցվող կայանատեղիների տարածքներում, ինչպես նաև բոլոր մյուս ավտոմեքենաների չջեռուցվող կայանատեղիների տարածքներում, որոնցից ժամում մեկ արտաքին դարպասով դուրս է գալիս ոչ ավելի, քան երկու տրանսպորտային միջոց, կարող է ապահովվել բնական օդափոխություն։

336. Ավտոմեքենաների շարժիչների օդային ջեռուցման կիրառմամբ չջեռուցվող ավտոկայանատեղիներում թույլատրվում է օգտագործել բնական օդի հոսք և մեխանիկական դրդմամբ հեռացում ստորին և վերին գոտիներից:

337. Մեխանիկական օդափոխության միջոցով տեղային արտածծումներից օդի հեռացման դեպքում, դրա ջերմաստիճանը չպետք է գերազանցի 80°C-ը։

338. Մինչև 10-ը տրանսպորտային միջոցի և մինչև 30մ3 ընդհանուր տարողությամբ ավտոցիստեռնի վառելիքի և քսանյութերի տեղափոխման համար նախատեսված տրանսպորտային միջոցների պահման տարածքներում պետք է նախատեսվի մեխանիկական արտածծիչ օդափոխություն՝ պայթյունապաշտպան կառուցվածքով երեքապատիկ օդափոխանակման ծավալով, պահուստային օդափոխիչների տեղադրմամբ, որոնք ավտոմատ կերպով միանում են հիմնականների դադարի ժամանակ։

339. Ներհոս օդափոխության համակարգերի ընդունիչ սարքերը պետք է տեղակայված լինեն դարպասներից 12մ-ից ոչ պակաս հեռավորության վրա, ժամում 10-ից ավելի մեքենաների մուտքերի և ելքերի քանակով։

340. Եթե ​​մուտքերի և ելքերի քանակը ժամում 10 տրանսպորտային միջոցից պակաս է, ներհոս օդափոխության համակարգերի ընդունիչ սարքերը կարող են տեղադրվել դարպասից ոչ պակաս, քան մեկ մետր հեռավորության վրա։

341. Արտածծիչ օդափոխությունը պետք է նախագծված լինի բնական դրդմամբ, ներծծիչ օդափոխությունը՝ արհեստական ​​ դրդմամբ, որը միանում է ավտոմատ գազային միջավայրի վերահսկման համակարգի գործարկման ժամանակ։

342. Բնակելի և հասարակական շենքերի տակ տեղակայված ստորգետնյա ավտոկայանատեղիների սենքերից արտածծիչ օդափոխման հորանները պետք է դուրս բերվեն արտածծիչ հորանից 15մ շառավղով գտնվող ամենաբարձր շենքի տանիքի մակարդակից 2մ-ից ոչ պակաս բարձրության վրա և պատրաստված լինեն EI(ԵԻ)45 հրակայունության սահման ունեցող ոչ այրելի նյութերից։

343. Ստորգետնյա կայանատեղերի համար ներծծվող օդի ծավալը պետք է լինի արտածծվող օդի ծավալից 20%-ով։

344. Չկառուցված տարածքում թույլատրված ստորգետնյա կայանատեղիների (երթանցների, ճանապարհների, հրապարակների և այլ վայրերի տակ) արտածծիչ օդափոխման հորանները սենքերից պետք է նախատեսված լինեն գետնի մակարդակից 3մ-ից ոչ պակաս բարձրությամբ և տեղակայված լինեն բնակելի և հասարակական շենքերից, մանկական խաղահրապարակներից, սպորտային հրապարակներից և հասարակական վայրերից 15մ-ից ոչ պակաս հեռավորության վրա:

345. Արտածծիչ օդափոխիչի շթիակները պետք է պատրաստված լինեն գունավոր մետաղներից և տեղադրվեն արտածծող խուղակի հետ շփումը կանխելու համար։

346. Առանց բնական լուսավորության տրանսպորտային միջոցների պահման սենքերում կամ պատուհաններից մինչև սենքի ամենահեռավոր կետը հեռավորության 30մ գերազանցման դեպքում, պետք է նախատեսվեն արտածծիչ հորաններ կամ բացվող պատուհաններ սենքի վերին հատվածքում ծխի հեռացման համար հատակի մակերեսից 0,2%-ից ոչ պակաս ընդհանուր մակերեսով:

347. Հորանների քանակը պետք է ընդունվի յուրաքանչյուր հորանից 30մ-ից ոչ պակաս շառավղով սենքի մակերեսից ծխի հեռացման հաշվարկի հիման վրա:

348. Ծխատար հորանների պատող կոնստրուկցիաների սահմանային հրակայունությունը պետք է լինի EI(ԵԻ)60-ից ոչ ցածր, հրապաշտպան կապույրների՝ EI(ԵԻ)30-ից ոչ ցածր։

349. Բազմահարկ շենքերում սպասարկվող հարկից կամ հրդեհային միջնապատերով առանձնացված սենքից դուրս անցնող տարանցիկ օդատարները պետք է նախագծվեն EI(ԵԻ)15 հրակայունության սահմանով։

350. Ծխի հեռացումը պետք է նախատեսվի.

1) առանց բնական լուսավորության կամ բնական լուսավորությամբ մշտական ​​աշխատատեղերով ուրաքանչյուր արտադրական կամ պահեստային սենքից, որը չունի մեքեյանացված շարժաբերներ վերնափեղկերը բացելու համար, որոնք տեղակայված են հատակից մինչև վերնափեղկերի ստորին մասը 2,2մ կամ ավելի բարձր մակարդակի վրա և լուսանցներում բացվածքներ բացելու համար (երկու դեպքում էլ հրդեհի ժամանակ ծուխը հեռացնելու համար բավարար մակերեսով),

2) 55մ2 կամ ավելի մակերեսով սենքից, որը նախատեսված է այրելի նյութերի պահման կամ օգտագործման համար, եթե այն պարունակում է մշտական ​​աշխատատեղեր։

351. Ծխահեռացման սարքերը պետք է տեղադրվեն ծխի հորանների վրա՝ միջանցքի կամ սպասասրահի առաստաղի տակ։

352. Թույլատրվում է ծխաընդունիչ սարքերը միացնել ծխի հորաններին ճյուղավորումների վրա։

353. Միահարկ շենքերի անմիջապես սենքերից ծխի հեռացումը պետք է նախատեսվի բնական դրդմամբ արտածծիչ համակարգերով՝ ծխի փականներով ծխի հորանների կամ բացվող չփչող լուսանցների միջոցով։

354. Ծխաընդունիչ սարքերը պետք է ավելի հավասարաչափ տեղադրվեն սենքի մակերեսում, ծխի գոտում կամ «ծխի ռեզերվուարում»։

355. Ծխաընդունիչ մեկ սարքով սպասարկվող տարածքը պետք է լինի 900մ2-ից ոչ ավելի:

356. Ծխաընդունիչ մեկ սարքով սպասարկվող միջանցքի երկարությունը ընդունվում է 30 մ-ից ոչ ավելի:

357. 1600 մ2-ից ավելի մակերեսով սենքերը պետք է բաժանվեն ծխի գոտիների, հաշվի առնելով դրանցից մեկում հրդեհի առաջացման հնարավորությունը։

358. Յուրաքանչյուր ծխի գոտի պետք է պարսպապատված լինի չայրելի նյութերից պատրաստված խիտ ուղղահայաց պատվարներով, որոնք իջնում ​​են առաստաղից (ծածկից) մինչև հատակ, բայց 2,5մ-ից ոչ ցածր հեռավորության վրա, առաստաղի (ծածկի) տակ ձևավորելով «ծխի ռեզերվուար»։

359. Հակածխային պաշտպանությունը հաշվարկման դեպքում պետք է ընդունել.

1) արտաքին օդի ջերմաստիճանը տարվա ցուրտ ժամանակաշրջանի համար, քամու արագությունը պետք է ընդունվի 5մ/վրկ-ից ոչ ավելի,

2) քամու ուղղությունը շենքի տարհանման ելքի դիմաց գտնվող ճակատային մասում,

3) ավելցուկային ճնշում վերելակների հորաններում չծխապատվող սանդղավանդակներում Չ2(Ն2) և նախամուտք-անցախուցերում՝ շենքի հողմային կողմի արտաքին օդի ճնշման նկատմամբ,

4) տարհանման ուղղու փակ դռների վրա ճնշումը 150 Պա-ից ոչ ավելի,

5) երկփեղկ դռների մեկ մեծ փեղկի մակերեսը:

**4.8.3. Էլեկտրատեխնիկական սարքավորանք**

360. Ավտոմեքենաների վերանորոգման և տեխնիկական սպասարկման կազմակերպություններում էլեկտրակատեխնիկական սարքավորումների նախագծումը պետք է իրականացվի համաձայն ՀՀ քաղաքաշինության կոմիտեի նախագահի 2025 թվականի ապրիլի 14-ի N10-Ն հրամանով հաստատված շինարարական նորմերի պահանջների:

361. Կազմակերպության ըստ սպառողների էլեկտրամատակարարման հուսալիության ապահովման պետք է դասվեն հետևյալ կարգերի.

1) 1-ին կարգ՝ ավտոմատ վերահսկման համակարգերի էլեկտրական ընդունիչներ օդային միջավայրի, վթարային տարհանման լուսավորության, ազդանշանման և արտածծիչ օդափոխության պայթյունապաշտպան կատարմամբ, ներծծիչ օդափոխության,

2) 2-րդ կարգ՝ տրանսպորտային միջոցների տեղաշարժման համար նախատեսված վերելակների էլեկտրաշարժաբերներ, որոնք իրականացվում են միայն վերելակների միջոցով, դարպասները առանց ձեռքի շարժաբերի բացելու մեխանիզմների էլեկտրաշարժաբերներ և մշտապես մեկնելու պատրաստ տրանսպորտային միջոցների կայանատեղիների համար նախատեսված վթարային լուսավորության,

3) 3-րդ կարգ՝ տեխնոլոգիական սարքավորումների բոլոր մյուս էլեկտրական սպառողները:

362. Էլեկտրամատակարարման կազմակերպության կողմից ըստ 1-ին հուսալիության կարգի էլեկտրամատակարարման անհնարինության մասին փաստաթղթային հաստատման դեպքում, թույլատրվում է նշված սպառողներին մատակարարել մեկ աղբյուրից՝ երկու տրանսֆորմատորային ենթակայանների տարբեր տրանսֆորմատորներից կամ մոտակա երկու մեկ տրանսֆորմատորային ենթակայաններից, որոնք միացված են տարբեր սնուցող գծերին:

363. Տրանսպորտային միջոցների պահման սենքերը կարող են նախագծվել առանց բնական լուսավորության կամ անբավարար լուսավորության ըստ կենսաբանական ազդեցության:

364. Համակցված լուսավորություն նախագծման դեպքում կարող է օգտագործվել էներգախնայող լամպեր որպես տեսողական գոտու հարմարավետության առավել խնայող և ընդլայնվող լույսի ռեժիմի աղբյուրներ:

365. Տրանսպորտային միջոցների վերանորոգման և տեխնիկական սպասարկման կազմակերպությունների նախագծման ժամանակ անհրաժեշտ է պլանավորել տարհանման լուսավորության հսկողությունը աստիճանավանդակների, միջանցքների շենքերի մուտքերի լուսային ցուցիչներով պետք է նախատեսվի կենտրոնացված, հեռակառավարմամբ կամ ավտոմատ հրդեհային ազդանշանման կետի սենքից կամ լուսավորման վահանակներից:

366. Տրանսպորտային միջոցների վերանորոգման և տեխնիկական սպասարկման կազմակերպություններում հիմնական (աշխատանքային) լուսավորության անջատման դեպքում պետք է նախատեսվի վթարային լուսավորություն:

367. Զննման փոսերում լուսավորության համար պետք է նախատեսվեն էներգախնայող լամպեր, ինչպես նաև հաշվի առնվեն ՀՀ քաղաքաշինության կոմիտեի նախագահի 2025 թվականի ապրիլի 14-ի N10-Ն հրամանով հաստատված շինարարական նորմերի պահանջները։

368. Տրանսպորտային միջոցների կազմակերպությունների սենքերի լուսավորվածությունը պետք է ընդունվի համաձայն աղյուսակ 10-ի:

Աղյուսակ 10

|  |  |  |  |  |
| --- | --- | --- | --- | --- |
| N | Տեղամասի անվանումը | Լուսավորվածություն, լք | | |
| Համակցված լուսավորության համակարգի դեպքում | | Ընդհանուր լուսավորության համակարգի դեպքում |
| ընդհամենը | այդ թվում ընդհանուրից |
| 1 | Ավտոլվացման և մաքրման կետեր | - | - | 200 |
| 2 | Տեխնիկական սպասարկման և վերանորոգման կետեր | 40013 | 200 | 300 |
| 3 | Զննման փոսեր | 40013 | 200 | - |
| 4 | Ագրեգատային, շարժիչային, էլետրատեխնիկական | 75013 | 200 | 300 |
| 5 | Դարբնոցային, թիթեղային, եռակցման և բժիշկական | 500 | 200 | 200 |
| 6 | Մարտկոցի վերանորոգում | 300 | 200 | 200 |
| 7 | Էլեկտրոլիտի պատրաստում | - | - | 300 |
| 8 | Անվադողերի նորոգում և տեղադրում | 400 | 200 | 300 |
| 9 | Ներկարարական և ներկապատրաստական | 500 | 200 | 200 |
| 10 | Ատաղձագործական և պաստառային | 1000 | 200 | 400 |
| 11 | Ավտոմեքենաների պահման համար սենքեր | - | - | 75 |
| 12 | Պահեստային սենքեր (առանց մշտական աշխատատեղերի) | - | - | 50 |
| 13 | Անհրաժեշտ է արհեստական ​​լուսավորության շարժական աղբյուրների առկայություն | | | |

**4.9 Մատչելիությունը բնակչության սակավաշարժուն խմբերի համար**

369. Տրանսպորտային միջոցների վերանորոգման և տեխնիկական սպասարկման կազմակեպպությունների նախագծման ծամանակ անհրաժեշտ է նախատեսել առնվազն մեկ մուտք, որը հարմարեցված է սահմանափակ շարժունակություն ունեցող անձանց տեղաշարժի համար՝ գետնի մակերևույթից շենք և այդ շենքին միացված յուրաքանչյուր ստորգետնյա կամ վերգետնյա անցումից։

370. Անհրաժեշտ է ապահովել դռների բացվածքների մաքուր լայնությունը, որը պետք է լինի 0,9մ-ից ոչ պակաս, առանց շեմերի, իսկ անհրաժեշտության դեպքում դրանց բարձրությունը պետք է լինի 0.025մ-ից ոչ ավելի:

371. Շենքում և հարակից տարածքում անվասայլակի մեկ ուղղությամբ երթևեկության գոտու ազատ լայնությունը պետք է լինի 1,5մ-ից ոչ պակաս, իսկ հանդիպակաց երթևեկության դեպքում՝ 1,8մ-ից ոչ պակաս։

372. Անվասայլակների մանևրելիությունն ապահովելու համար 90°C-ով պտտվելու դեպքում տարածության չափսերը պետք է լինեն 1,4մ × 1,4մ ոչ պակաս, իսկ 180°C-ով պտտվելու դեպքում՝ 1,4մ × 1,5մ ոչ պակաս։

373. Դռան առջև անվասայլակի մանևրելու համար նախատեսված տարածքի խորությունը «ձեզանից հեռու» բացվելու դեպքում պետք է լինի 1,2մ-ից ոչ պակաս, իսկ «դեպի ձեր» ուղղությամբ բացվելու դեպքում՝ 1,5մ-ից ոչ պակաս։

374. Սահմանափակ շարժունակություն ունեցող անձանց համար հասանելիությունն ապահովելու նպատակով անհրաժեշտ է նախատեսել թեքահարթակ, որի լայնությունը միակողմանի երթևեկության համար պետք է լինի 1,0մ-ից ոչ պակաս, իսկ երկկողմանի երթևեկության համար՝ առնվազն 1,8մ-ից ոչ պակաս։

375. Թեքահարթակի մեկ բարձրացման առավելագույն բարձրությունը չպետք է գերազանցի 0,8մ-ը՝ 8%ից ոչ ավելի թեքության դեպքում, իսկ շարժման ուղիների վրա հատակի 0,2մ և պակաս բարձրության տարբերության դեպքում թույլատրվում է թեքությունը մեծացնել մինչև 10%:

376. Ավտոսպասարկման կազմակերպությունների մոտ գտնվող բաց կայանատեղիներում տեղերի առնվազն 10%-ը պետք է հատկացվի հաշմանդամություն ունեցող անձանց համար նախատեսված տրանսպորտային միջոցների համար։

377. Հաշմանդամություն ունեցող անձանց համար անվասայլակով կայանատեղիի նշագրումը պետք է լինի 6,0մ x 3,6մ չափսերով, ինչը հնարավորություն կտա ստեղծել անվտանգ գոտի մեքենայի կողքին և հետևում՝ 1,2մ-ից ոչ պակաս:

378. Ճաշասրահների մակերեսը պետք է որոշվի մեկ նստատեղի համար 3մ2-ից ոչ պակաս մակերեսի չափորոշիչների հիման վրա։

379. Բուֆետները և խորտկարանները պետք է ունենան առնվազն մեկ սեղան՝ 0,8մ-ից ոչ ավելի բարձրությամբ, քան ծնկների համար նախատեսված տարածությամբ՝ 0,7մ-ից ոչ պակաս, խորությամբ՝ 0,5մ-ից ոչ պակաս։

380. Դրամարկղային հաշվարկային գոտում պետք է հարմարեցված լինի մեկից ոչ պակաս մատչելի դրամարկղային հաշվարկային սարք։

381. Դրամարկղային հաշվարկային սարքի մոտ անցման լայնությունը պետք է լինի 1,1մ-ից ոչ պակաս:

**4.10 Շրջակա միջավայրի պաշտպանություն**

382. Տրանսպորտային միջոցների վերանորոգման և տեխնիկական սպասարկման համար տեղամասի և կազմակերպությունների նախագծման և կազմակերպման ժամանակ անհրաժեշտ է նվազագույնի հասցնել շրջակա միջավայրի և միկրոկլիմայի վրա ցանկացած բացասական ազդեցություն, ապահովել լանդշաֆտի և կենսաբանական բազմազանության ճիշտ օգտագործումը՝ էներգիայի և ռեսուրսների արդյունավետ օգտագործմամբ։

383. Ծառերի տնկման ժամանակ անհրաժեշտ է հաշվի առնել կլիմայական պայմանները, հողի տեսակը, տեղումների քանակը, քամու ուղղությունը և բույսերի խնամքը համաձայն [**ՀՀ քաղաքաշինության կոմիտեի**](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1) [**նախագահի  2024 թվականի**](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1) [հունվարի 15-ի N 03-Ն հրամանի](https://www.arlis.am/acts/files/333687/415ac09f96b418a0093cec42ac7ad5f5de8ad87834c12d8de488b4e3de8febc1)։

384. Շենքերի և շինությունների նախագծման, կառուցման և վերակառուցման ժամանակ պետք է միջոցներ ձեռնարկվեն շրջակա միջավայրի պաշտպանության և բնական միջավայրի վերականգնման, բնական պաշարների ռացիոնալ օգտագործման և վերարտադրության, ինչպես նաև շրջակա միջավայրի անվտանգության ապահովման համար։

385. Տրանսպորտային միջոցների վերանորոգման և տեխնիկական սպասարկման կազմակերպությունների նախագծման ժամանակ պետք է նախատեսվեն միջոցոցառումներ աղտոտված կեղտաջրերի արտանետումը կանխելու և ստորգետնյա և մակերեսային ջրերի անմիջական աղտոտումը կանխելու համար:

386. Տեղամասի նախագծման ժամանակ անհրաժեշտ է հաշվի առնել լանդշաֆտի բնական զարգացման պայմանները:

**5. ԷՆԵՐԳԱԽՆԱՅՈՂՈՒԹՅՈՒՆ և ԲՆԱԿԱՆ ՊԱՇԱՐՆԵՐԻ ՌԱՑԻՈՆԱԼ ՕԳՏԱԳՈՐԾՈՒՄ**

**5.1 Էներգիախնայողություն և ջեռուցման ծախսերի կրճատում**

387. Վերականգնվող էներգիայի աղբյուրների և տեղական վառելիքների օգտագործման նպատակահարմարությունը, հաշվի առնելով շրջակա միջավայրի իրավիճակը, ինչպես նաև ջեռուցման, օդափոխության և օդորակման համար երկրորդային էներգետիկ պաշարների օգտագործումը, պետք է հիմնավորվի տեխնիկական և տնտեսական հաշվարկով՝ հաշվի առնելով համակարգերում երկրորդային էներգետիկ պաշարների մատակարարման և ջերմային սպառման անհավասարությունը: Դրա հինման վրա կատարվում է վերականգնվող էներգիայի աղբյուրների օգտագործման սխեմաների ընտրություն, ջերմության օգտագործում, տեղական վառելիքների օգտագործման համար սարքավորումների ընտրություն, ջերմային օգտագործում, ջերմային պոմպերի սարքավորանքների տեսակ:

388. Անհրաժեշտ է լուծումներ և միջոցառումների համալիր նախատեսվի ՀՀ տարածքում գործող նորմերին և ստանդարտներին համապատասխան՝ ավտոմեքենաների վերանորոգման և տեխնիկական սպասարկման կազմակերպությունների էներգաարդյունավետությունը բարելավելու համար։

389. Նախագծման ժամանակ անհրաժեշտ է ապահովել շենքի ճիշտ կողմնորոշումը՝ ձմռան ժամանահատվածում ջերմության բնական պահպանման և ամռանը այն սառեցման նծատակով, ինչպես նաև դրանց համամատչելիության, անվտանգության և նպատակային օգտագործման:

390. Շենքերի էներգաարդյունավետությունը բարելավելու ժամանակ պետք է հաշվի առնել կլիմայական և տեղական պայմանները, սենքերի ներքին ջերմաստիճանային պայմանները և տնտեսական արդյունավետությունը: Այս միջոցառումները չպետք է ազդեն շենքերի այլ տեխնիկական պահանջների, ինչպես նաև դրանց համամատչելիության, անվտանգության և նպատակային օգտագործման վրա:

391. Ջերմության արդյունավետ օգտագործումն ապահովելու համար շենքի պատող կոնստրուկցիաները պետք է պատրաստված լինեն էներգախնայող նյութերից։

**5.2 Բնական պաշարների ռացիոնալ օգտագործում**

392. Ավտոմեքենաների լվացման կազմակերպումը նախատեսում է գործընթացի առավելագույն մեքենայացում խնայողաբար ջրի սպառմամբ՝ դրա վերաօգտագործման շնորհիվ, նպատակ ունենալով լուծել բնապահպանական կարևոր խնդիրներ՝ բնական պաշարների նկատմամբ հոգատար վերաբերմունքը:

393. Շինարարության ընթացքում շինարարական թափոնների կույտերի առաջացումը կանխելու համար պետք է նախատեսվի թափոնների օգտահանման հնարավորություն շինհրապարակներում, ինչը ենթադրում է շինարարական թափոնների վերամշակման այլընտրանքային տարբերակների համակարգ:

394. Մշակվող նյութի քանակը որոշվում և հաշվարկվում է քաշով կամ ծավալով։

395. Շինարարության կազմակերպման նախագծման և աշխատանքների կատարման ժամանակ անհրաժեշտ է հաշվի առնել առնել հողի և բուսական ծածկույթի մաքրության ամբողջականության պահպանման պահանջները, ինչպես նաև դրա նվազագույն վնասվածությունը:

396. Տրանսպորտային միջոցների վերանորոգման և տեխնիկական սպասարկման կազմակերպությունների նախագծման ժամանակ պետք է նախատեսել տաք և սառը ջրի հաշվիչների տեղադրում՝ դրա ռացիոնալ օգտագործումը ապահովելու համար: